Bozkatuko al duzu datozen hauteskundeetan? • ZUZEU\nUrriaren 21eko hauteskundeak gainean dira. Albistearekin batera heldu da zalaparta ZuZeura. Alde batetik, alderdi abertzaleen balizko gehiengo zabalak itxaropena piztu du lagun askoren artean. Bestetik, abstentziora jotzeko joera erakutsi dute hainbatek, Espainiako demokraziaren apurretan parte hartzeak ezer onik ez duela ekarriko argudiatuz.\nJakin badakigu ZuZeun euskalautonomiaerkidegotar ez diren irakurle mordoa ditugula, eta haiek ezingo dutela Gasteizko legebiltzarraren osaketa erabaki. Dena den, jaso ditugun iruzkinak irakurrita, pentsa daiteke Nafarroan eta Iparraldean ere euskal instituziorik ez dagoen bitartean botorik ez ematea nahiago izango dutela abertzale batzuk.\nAbstentzioa euskal gatazkaren ispilu izateaz gain, beste hamaika arrazoibide ditu, jakina. Udal eta Foru hauteskundeetan Hego Euskal Herrian abstentzioa %30 ingurukoa izan zen, nahiz eta indar politiko guztiek bozkatzeko deia egin zuten. Zer pentsa ematen du: Abstentzioa alderdi bat balitz, beste edozeinek baino babes gehiago izango luke. Arrazoi asko erabili daitezke igandean botoa ez emateko: nagikeriatik hasi eta sistemarekiko aurkakotasun kritikora arte. Gainera, politikariek arazoak konpondu baino sortu egiten dituztela uste dute askok eta askok, bistan da hori inkestaz inkesta.\nZenbatek egiten dio uko bozkatzeari? Zeintzuk dira horien arrazoiak? Bozkatuko al duzu datozen hauteskundeetan?\nabstentzioa, hauteskundeak, inkesta, u21\n129 pentsamendu “Bozkatuko al duzu datozen hauteskundeetan?”-ri buruz\nObanoseko infanzoia 2012-08-28 19:07\nEz dut bozkatzen ta ez naiz abstenitzen espainola ez naizelako. Herri honek demostratu behar du beren indarra, baina nork esan du abstenzioarekin edo boikotarekin? Bada ez, egin behar duena da ez uztea okupatzaileei ezta urna bat jartzea gure lurraldeetan. Ta hortarako baldintzak prestatu behar dira, hasi gintezken, adibidez urriaren 21-an dena hori antolatzen espainolak beraien urneetara joaten diren bitartean…..\nAlazne 2012-08-28 19:48\nNik Euskal Herria independientea denean BOZKATUKO DUT, bitartean faxismopean ABSTENTZIOA da nire hautua!\nJosemari Navascués 2012-08-31 22:45\n…Bitartean gainerakook jokatu zuen bizitza eta askatasun independentzia hori lortzen.”\nHori da hori.\nJosemari Navascués 2012-08-31 22:47\n…Gero atzetik joango natzaizue nire papertxoarekin botoa ematera (baina hautontzi polita ipini gero, e, zeren, bestela, agian ez dut botoa emango).\nTxantxangorria 2012-08-28 21:28\n“Euskal Herria independientea” denean? orduan esan ez duzuela batere bozkatzeko asmorik eta kitto.\nIzatekotan agian Gipuzkoa, Bizkaia eta asko jota -oso asko jota- Araba, baina Nafarroa eta Iparraldeak gaur egun eta gehiengo nagusiz Espainia eta Frantziaren aldeko autua egiten dute, beraz herrialde horietan gutxiengoak gehiengoa liberatzea zilegia al da…\nNik uste zentzuzkoena herrialde bakoitzaren erritmoak eta instituzioak errespetatzea dela, eta bitartean Euskal Herriaren aldeko urratsak -batzuetan txikiak badira ere- egitea herrialde horietan.\nMesedez Euskal Herria euskalduna eta independiente bat nahi badugu ezagutu dezagun lehendabizi eta noski horri begira aurrerapausoak emateko baldintza ggarrantzitsuenetarikoa instituzioak demokratikoki bereganatzea da, eta horrek bozkatzera beharrtzen gaitu. Nik nafarroan bozkatzen dudanez ezin bozkatu u21ean baina ea laster aukera dugun hemen ere…\nJosemari Navascués 2012-08-31 22:58\nEuskal Herri independentea herrialde propioa nahi dugunok osatutako herrialdea izango da edo ez da inola ere izango, eta are gutxiago muga geografikoek behartutakoa. Nafarrek eta Iparraldekoek nahi ez badute, besteok ez gara inor haiei zer diren esateko (ni neu Iparraldekoa banintz nekez izango nintzateke independentista). Herriak, heeritarrak dituzten heinean dira herri. Zuk planteatzen duzuna betez gero, Espainiak eskubide guztia izango luke gu betiko bere estatuaren barnean mantentzeko. Egunen batean Euskal Herri independentea Lea-Artibaik edo Oarsoaldeak osatzen badu, huraxe izango da Euskal Herri independentea, bestelakoak inposizioak dira.\nHementxe 2012-08-28 21:40\nBa zuek esan zein den jarraitu beharreko bidea… nik BAI, BOZKATUKO DUT!\nOier Aranzabal 2012-08-28 21:49\nAbstentzioa alderdi bat balitz, jendeak ez lioke bozkatuko.\nJosemari Navascués 2012-08-31 23:00\niñaki 2012-08-28 22:06\nGure herria zapaltzeko , zatitzeko, beldurtzeko, desagertarazteko… indarra erabiltzen dute. Estrategia hori zilegia izan dadin, jendearen onespena bilatzen dute hauteskundeen bitartez.Horretarako, partehartze masiboa ezinbestekoa zaie.\nAmonamantangorri 2012-08-28 22:08\nHemengo batzuk Ratzinger baino papistaoak dira.\nFermin Galparsoro 2012-08-28 22:56\n“Erregimen menperatzailearen legeetan borondatez parte izatea baino gauza makurragorik ez dago, guzti horri zilegitasun guztia ematen baitzaio. Gainera, hori menperatzailearen politika egitea da eta ez menperatuarena. Beraiek ederki dakite zer gertatzen zaigun eta estrategia ongi antolatua dute, gu nahi gaituzten bezala edukitzeko.”\nLenin, Marx? Ez, bere herriaren egoera zein dan ulertzen dauan abertzale baten hitzak dira. PErtsona horreri buruzko liburu baten irakurri dodazan hitz gogor baina nire ustez egokiak.\nGonzalo Etxague 2012-08-29 01:01\nGaldera pare bat, Fermin:\nZure ustez, Berria egunkaria argitaratzen duen enpresa Espainiako legeriaren arabera sortua eta horren menera aritua gidatzeagatik Martxelo Otamendik onartzen al ditu guardia zibilek egin zizkioten torturak?\nEsadaizu, arren, zein den Berria ikurtzearen eta huteskundeetan parte hartzearen arteko aldea, biek izatez Espainako legerian oinarritzen direlarik?\nFermin Galparsoro 2012-08-29 09:47\nIkusi 10.1.1 iruzkina.\nmanu 2012-08-28 22:42\nZertara dator galdera? Ez dut ulertzen zein asmorekin idatzi den artikulu hau.\nIzango dira EH independientea izan arte bozkatuko ez dutenak, bai, eta ziurrenik izango dira gure artean alderdi neonazi edo sionista bati botoa emango lioketenak baina abiapuntu horretatik eztabaida sortu nahi izatea… Enfin, nik neuk gogor egingo\ndut EHBilduren alde. Gainera uste dut ez ohiko botoemale asko hurbildu ahal direla\noraingoan ezkerreko abertzaleen hautagaiaren alde egitera.\nEta horrek ez du esan nahi garrantzitsuena ez denik egunez egun euskaraz bizitzea, borroka ideologikoari eustea edota greba prestatzea. Argi dago aurrera egingo badugu jarrera horrekin izango dela baina botoen frontea ere landu behar da.\n.......... 2012-08-28 23:11\nBotoen frontea lantzetik datoz gorago irakurri dudan eta herri honek sufritzen duen despiste mailaren islada den iruzkina bezalako adibideak:\nTxantxngorriak esana: ““Euskal Herria independientea” denean? orduan esan ez duzuela batere bozkatzeko asmorik eta kitto.\nIzatekotan agian Gipuzkoa, Bizkaia eta asko jota -oso asko jota- Araba, baina Nafarroa eta Iparraldeak gaur egun eta gehiengo nagusiz Espainia eta Frantziaren aldeko autua egiten dute, beraz herrialde horietan gutxiengoak gehiengoa liberatzea zilegia al da…”\nEne ama, nora dao gure herria…\nFermin Galparsoro 2012-08-28 23:14\nEz ahaztu ENA eramateaz, eh!\niñaki 2012-08-28 23:29\n” …gu nahi gaituzten bezala edukitzeko”\nOso ona Fermin.\nObanoseko infanzoia 2012-08-29 00:02\n“Instituzionalismo armadunak eta armagabeak bere jarraitzaileak etsipen sakonenera eraman ditu, fase etsigarri segidakoa eta geroz eta sakonagoa prestatzen duten euforia kolektiboko sarrera deliranteek aldizka urratzen dutena. Hori da pagatu beharreko ordaina betiko engainatzaileen ilusio eta ihes-nahiengatik eta saihesbide minimalista eta lasterbide maximalistengatik; finean, arazoak eta arazo horiek tratatzeko modua eratzen dituzten alor bakarrean-indar erlazioan eta bere aldaketa estrategikoan- planteatzeko “ezgaitasunaga”tik. Moderatu eta “erradikalak” alegiazko demokrazietara jolasean ari diren bitartean, buldozzer nazionalista, faxista eta inperialistak egunero jarraitzen du bere eraiste lanarekin; zapalgailu kolonialaren arrabol ekonomiko, politiko, arrazkoa, linguistikoa eta kulturalk urrats erraldoien bidez aurrera egiten du Herri menderatua erabat suntsitu arte. Inperialismoa eta faxismoa estrategia mailako oposizio batekin soilik borrokatzen dira. Ezin bada edo nahi ez bada lortu, orduan ez dira ezerekin borrokatzen” Hau ere ez da Leninena edo marx-enena ezta nirea ere ez, hemengo herria sortutakorik baizik.\nGonzalo Etxague 2012-08-29 00:46\nBarkatu, baina ez dago hitz batuketa hori ulertuko duen kristaurik ez ateorik ez leninistarik.\ngiroa lasaitzeko txistea kontatu dizut:\nNBEko ikuskaria etorri da EAEko hauteskundeak ikuskatzera. Halako batan herritar bat ikusi du bozkatze lekuaren inguruan bueltaka. Orduak pasatu dira, laster itxiko dira hautestontxiak eta herritar hura bueltaka oraindik. Halako batean, NBEko ordezkaria herritar horrengana hurbildu da jakin-minak jota eta galdetu dio zer duen. Herritarra argi mintzatu da:\nFermin Galparsoro 2012-08-29 09:41\nGonzalo: Zuk ez ulertzeak ez du esan nahi ulertzen ez danik. Animo! Lasai lasai irakurri (Nik zure iruzkinekin egiten dodan bezala) eta fijo ulertzera helduko zarela. Eta nork jakin, beharbada ulertzen dozun momentuan, zu ere 21ean ez zara etsiaren biolentzia legitimatzera boluntarioki joango.\nGonzalo Etxague 2012-08-29 11:28\nAnimoa, bai! Ni saiatzen naiz, benetan, ulertzen saiatzen naiz eta espero dut urriaren 21erako testu hori ulertzea. Bien bitartean, zer esango dizut, ba! Motza naiz, entendimendu txikikoa, ez oso bizkorra… baina testu horretatik ez dut piperrik ere ulertzen.\nEta ez dut ulertzen zergatik legitimatzen den sistema oinarrizko eskubideak erabiltze hutsagatik, kasu honetan, Espainiako legeriaren menpeko hauteskundeetan parte hartzeagatik. Horren bidez sistema legitimatu daiteke, baina ez ezinbestez. Espainiako konstituzioak euskarari ofizialtasuna onartzen dio, baina nik euskaraz egiten dudanean ez dut Espainiako konstituzioa legitimatzen, euskaraz egitea nire eskubidea delako, bozkatzea ere bai, edozein delarik ere eskubidea onartu nahi didan legea. Oinarrizko eskubideak aldarrikatzeak eta erabiltzeak ez du inongo sistemarik legitimatzen, zergatik eta sistema horrek eskubideok onartzen dituelako. Euskal futbolaria banaiz eta Espainiako selekzioan parte hartzen badut, orduan bai, orduan sistema legitimatzen dut.\nBestelakoa da estrategia egokia ote den. Alderdi independentista batek hauteskundeak irabaziko balitu, nire ustez, sistema legitimaziorik gabe geratuko litzateke. Gero, nahi bada, sistemaren jagoleek bizio bera salatuko lukete: “nahiz eta boto gehienak sistemaren aurkakoak izan, hauteskundeak sistemaren barruan egiteak sistema legitimatzen du”. Hori seinalatzen duen hatzari begiratzea da, hatzari, eta ez seinalatzen duenari.\nBaina haraxeago ere jo dezakegu oinarrizko eskubideak albo batera utzita. Sistemaren balibideak erabiltzeaz ari naiz. Eztabaida ez da sistema legitimatzen den ala ez. Eztabaida maila etikoan dago, ea etikoa den sistemaren baliabideak ere erabiltzea sistemaren kontra egiteko. Ez nahastu “sistema sistemaren barruan aldatzea” ideiarekin, ez da hori, bazik eta sistemaren baliabideak ere erabiltzea. Helburuak iraultza sortzez garbiaren bidez lortu nahi badira, argi dago ez dela etikoa, baina tamalez ezagutzen dudan sortzez garbi bakarra Ama Birjina da, eta hori ere ez daukat batere argi. Hori ez da aitzakia, noski, edozein baliabide erabiltzeko. Non dago muga? Nik ez dakit. Helburuak baliabideak zuritzen al ditu? Batzuetan bai bestetan ez, nolako helburuak eta nolako baliabideak ditugun, horren arabera. Zer pentsatuko genuke, adibidez, Espainiako selekzioan parte hartzen duen euskal futbolari horrek, sistema legitimatzen duen horrek, irabaziak Euskal Herriaren independentzia bultzatzen duen aldedi edo eragileren bati emango balizkio? Esan bezala, sortzez garbi bakarra Ama Birjina omen da.\nEstrategia etikoak ere onak dira, noski. Aukera da abertzale guztiok abstentziora jotzea. Polita izango litzateke abstentzio masiboa ikustea, niri ere gustatuko litzaidake. Eta beste aukera batzuk ere badaude. Baina garrantzitsuena estrategia bakarra erabiltzea da, nahiz eta norberaren gustukoa ez izan, denon gustuko estrategirik ez dagoelako, baina beti ere estrategia hori gure muga etikoen barruan badago. Zatiketak ez du sistema legitimatzen, baina mesede handia egiten dio, mesederik handiena, gainera. Sistemak gustukoago du etsaiaren zatiketa ustezko legitimazioa baino.\n21ean mendira 2012-08-29 09:55\nNire umeekin erabiltzen dudan teknikak behar bada lagunduko dizu:\nObanoseko infanzoia 2012-08-29 01:31\n“Herri ahulak, nazioarteko politikarako ez oso gai edo batere gai ez direnak, sekula iritsiko ez den zerbaiten zain egoten dira, ezer ez baita eta are gutxiago askatasuna, desilusio gordinak etengabe sortzen dituen ilusio faltsuen bidez heltzen.” NBE-ko ikuslariak azkar ulertu zuen ta segidan deitu zuen bere nagusei esanda: “nabarrako lurralde okupaetan zerbait gertatzen ari da, Huston, tenemos un problema…!”\nBeñat 2012-08-29 08:18\nHau da hau eztabaida!! Ai ama. Bozkatzea egun bateko lana da. Nahi duenak lan egin dezala bozka ahalik eta gehien lor dezan EHBilduk, bi hilabeteko lana. Ondoren zenbat lan dugu egiteko? Ikeragarri, honela, ez baduzue bozkatu nahi ez bozkatu, baina ez justifikatu hori ez dela bidea esanaz. Askatasunaren bidean, milaka bide dira, bakoitzak berea erabil dezala, baina denak alde bereruntz arraun eginaz gero soilik helduko gara helmugara. Lana: Udalbiltza, Herrira, Borroka sozialak, borroka ekonomikoa, des-hazkundea, AHT, kanpo portua, … uff zenbat lan. Ez gara asko eta ez gaitezen mokoka aritu, errespetatu bakoitzak bestearen bidea, eta mesedez ez desligitimatu besteen bideak. Ah!!! Biolentzia ezin dela erabili? Nahi duenak erabil dezala, hori bai horrek dakartzan ondorioak neurtu eh!!! Eta errebindikazioak egin, zeren azkenaldian egin diren hainbat ekintzetan ez da errebindikaziorik izan eta noski batek zalantza egiteko eskubidea du (txakurrak ala nor?).\nTolosarra 2012-08-29 10:33\nGure Herri santu honetan, etsaiaren bozkatzeko deiak eta zentsuan egindako iruzurrak apal apal onartzen ditugu. Segi horrela !!!\nGU 2012-08-29 11:06\nBOZKATUKO EZ DUZUENOK ZER BIDE, ZER ALTERNATIBA PROPOSATZEN DUZUE? JAKIN NAHIKO NUKE! ESKERRIK ASKO!\nAlazne 2012-08-29 13:31\nAskatasuna gerraren bidez soilik lortzen da, sinonimoak dira, gerrarako gai ez dun herria, ez da existitzen. Klase politikoaren egin beharra gerra horren garaipena antolatzea da. Gerra abstentzioarekin hasten da…\nJosemari Navascués 2012-08-31 23:15\nGerrarik erabili ez duten herrialde independenteak (bat-batean esanda): Norvegia, Suitza, Eslovakia, Andorra, Butan, Luxenburgo, Ukraina eta gainerako SBko errepublika gehienak, Thailandia, Singapur, Monako, Zeelanda Berria, Trinidad eta Tobago…\nGerra, iraultza, gatazka eta lehia ez dira sinonimoak. Gerra, gerra da eta denok dakigu gerra zer den. Gaur egun, gerraren bidez hondamena eta miseria erraz lortzen dira, baina ukaezina da askatasunik ezin dela lortu.\nItzal 2012-08-29 11:50\nEta bozkatzen duzuenok zein bide proposatzen duzue? Eskertuko nizueke argituko bazenidate, oso zaila egiten baitzait ulertzea. Ez al dira urte asko igaro sistema horretan parte hartuz dagoeneko hortik ez dugula ezer lortzen ohartzeko? Begira, Aro berria: polizia espainiar eta frantziarrak bazter guztietan, euskera erabat mezpretxatua, jende pila kartzeletan, nahi dutena egiten dute gurekin… ez al da garaia beste zerbait pentsatzen hasteko? Pozgarria iruditzen zait gai hau mahai gainera agertzea, irtenbidea bilatu behar dugu, hau da, independentzia. Zertan kale egin dugun onartzen jakin behar da umiltasunez, eta horrela aurrerapausoak emango ditugu. Egitazko bide berriak jorratu behar dira, eta ez beti egin denari “aro berria” deitu.\nGonzalo Etxague 2012-08-29 12:15\nNik argi daukat zertarako balio duen hausteskunde inposatu hauetan parte hartzeak: Espainari eta mundu osoari argazkia erakusteko, Araba, Gipuzkoa eta Bizkaiko herritarren borondatea isaltzen duen argazkia. Hori besterik ez da. Ez ditu gure arazoak konponduko eta horren bidez ez dugu independentziarik lortuko, beste urrats bat baino ez da. Ez da sakralizatu behar, ez da dominizatu behar. Independentzia lortzeko, lehenik, indarrak batu behar ditugu; indar abertzale eta independista guztiak batu ondoren, independentistak ez direnak konbentzitu behar dira, gurera ekarri, eta herri honetako biztanle gehienak independentistak direnean hurbilago egongo gara independentziatik. Ez da bide garbia, nekagarria eta malkartsua baizik. Talde lana eta norberaren etengabeko jarrera aktiboa behar dira.\nzubiko 2012-08-29 13:34\nkonbentzitu? noiz konbentzitu gaituzte gu espainian egoteko, eta frantzian?\neneko 2012-08-29 14:20\nSekula ez gintuzten konbentzitu, armez inposatu ziguten, baina hori al da nahi duzuena? Independentzia armez eskuratzea? Benetan uste duzue posible dela? Hori ez al da Itzalek deitzen duen “beti egin dena”.\nAlazne:askatasuna gerra bidez “eskuratzen” omen da, nik gerra borroka armatua ulertzen dut eta benetan uste duzu independentziazaleek gerra bat irabazteko gai direla Espainiaren aurka, Frantziaren aurka (eta ziurrenik Europa guztiaren aurka?).\nGonzalok bezala nik uste EH Bildu bozkatzea aukera berri bat dela, inoiz ez delako ezker subiranistaren batasun hau izan aurretik eta ziurrena ez digu independentziarik ekarriko, baina ikustaraziko du hemendik kanpo EHn (EAEn kasu honetan) badela jende multzo zabal bat ez dagoela ondo dagoen egoeran. Hori niretzako independentziarako pausua da, ta gero asmatuz gero lortutako bozkak kudeatzen independentzia gertuago legoke.\nBaina hor goitik esan duten bezala, bakoitzak erabaki ditzala bere bideak independentziarantz baina besteenak gutxietsi gabe.\nAlazne 2012-08-29 14:24\nAbstentzioak badu gidaritza politikoa, eta “terrorismo” deiturikoaz gidaritza honen iritzia hauxe da: http://www.osoa.net/landeya/terrorismo_y_accion_politica.pdf\nAlazne 2012-08-29 14:41\nEneko, iruditzen zait zuk, EHBildu eta PNV-k bezala, ez dezute herriaren garaipenean sinisten, horregatik bozken bidez arerioari limosnak eskatzea dezute helburu bakartzat. Ni ez naz gai EH existitzen den edo ez esateko baina EH existitzen bada Espainia eta Frantziari GERRA egin beharko dio, noski herriarengan sinisten duen KLASE POLITIKO batekin.\neneko 2012-08-29 17:24\nArrazoi duzu Alazne, ez dut EHren garaipen armatuan sinisten, garaipen politikoan bai ordea. Ez didazu erantzun zuk gerra hori (armatua) irabazteko gai ikusten duzun!\nAlazne 2012-08-29 18:07\nGaraipena politikoa, gerra garaipena izango da edo ez da garaipenik izango, Madrildik ez da guretzako askatasunik etorriko, beraiek horrela sines arazi nahi badigute ere. Politikak indar erlazioak -bortitzenak- neurtzen ditu, ez borondatea, morala, botuak…\nJosemari Navascués 2012-08-31 23:18\nHortxe ibili gerra aldarrikatzen (gero agian urrutitik telebistan ikusteko). Gerra aldarrikatzen duenak ez du errespetatzen herria, gizakia ezta mundua ere. Aipatzea ere!\nItzal 2012-08-29 15:00\nMunduaren aurrean arazoak izan ditzakegu noizbait etengabe Espainiar eta Frantziar sistema lejitimatzen badugu. Herriek haien independentzia ezartzerako orduan, garrantzia du nazioartean, inposatu zaizkigun erakundeak sekula onartu ez ditugula demostratzeak, inoiz gure bezela hartu ez ditugula esatea da munduaren aurrean gure argazki duin bat agertzea. Eta ez etengabe lejitimatzen dugun sistema baten aurka gaudela esatea; kontraesan moduan ikusi daiteke hori, normala den bezala…\nFermin Galparsoro 2012-08-29 15:48\nEstatu batek hauteskundeen bitartez boterea galtzeko harrisku minimoa euki daikela jakingo baleu, uste dozue hauteskundeak egingo leukezala?\nBoterea daukanak montatzen dauz hauteskundeak (horregaitik guk ezin dogu) eta beti irabazteko baino ez dira montatzen. Noski, PP eta PsoE-ri 21eko emaitzek afektatzen deutsie, baina euren arteko botere gudarako baino ez. Galiziako emaitzek afektatuko deutsien ein berdinean.\nEstatu espainiarrarentzat, 21eko hauteskunde eguna lasaia, demokratikoa, biolentzia gabekoa (besteen biolentzia gabekoa noski), historiako partaidetza altuena euki dauana… izatea, garaipen historiko bat izango da. Imajinatzen dot 22ko DVren portada: “PRIMERAS ELECCIONES SIN VIOLENCIA EN LA CAV, EXITO DE LA DEMOCRACIA”. (Artaburu11k zenbat lan eukiko dauan 22an!!!) Eta gero Galiziako hauteskundeetako emaitzekaz batera, ba egingo dabe zeozelango analisiren bat. Interesatu ezkero Pnv independentista bezala jarriko dabe edo ez, Bildu eta PsoE ren arteko itun batek lehendakari ezkertiar bat emon leiken esango dabe edo ez, bardina Pnv eta PP rekin, edo Pnv-PsoE-PPrekin… (Total herri honetan 4 korronte politiko dagozanez). Emaitza edozein izanda ere, ESTATU ESPAINIARRA INDARBERRITUA IRTENGO DA, ETA GU…\nikerA 2012-08-29 16:26\nNiretzat bozkatu edo ez klabeak, gaurko Berriako artikuluan daude:\nBestetik, Txantxangorriaren esaldi hauek tristura ematen didate:\n“Iparraldeak gaur egun eta gehiengo nagusiz Espainia eta Frantziaren aldeko autua egiten dute, beraz herrialde horietan gutxiengoak gehiengoa liberatzea zilegia al da…”\n“ggarrantzitsuenetarikoa instituzioak demokratikoki bereganatzea da, eta horrek bozkatzera beharrtzen gaitu.”\nGonzalo Etxague 2012-08-29 17:22\nNiri tristura handiagoa ematen dit horrelako artikulu bat Berriako erredakzioan itzuli behar izateak, egileak erdaraz bidali duelako, pentsatzen dut. Eneko Urliagak badauka bide orri pertsonal bat Euskal Herriaren independentzia lortzen laguntzeko: euskara ikastea. Jakina, euskaraz ez dakiela pentsatu nahiago dut, euskalduna izanda Berriara erdaraz idatzitako artikulua bidaltzera ausartu bada, zertarako eta hautagaiei kargu hartzeko independentziarako bide orririk ez aurkezteagatik, bada hutsa are larriagoa da. Baina zorionekoa da Eneko, euskara ikastea independentzia lortzea baino errazagoa baita.\nBide orria? Oso erraza da lehen urratsa: Euskal Herriko herritar gehienak euskaldunak, abertzaleak eta independentziaren aldekoak izatea lortzea. Honekin urte askotako lana daukagu. Beraz, independentzia lortzeko irrikan bazaudete, pazientzia ere landu beharko duzue.\nEspania Legitimatu? Espainiak ezarritako erakundeetako karguak aukeratzeko hauteskundeetan parte hartzea Espainia legitimatzea izan daiteke, ala ez, geroko praktikaren arabera. Sutan jartzean ikusten da nolakoa den lapikoa, eta Bilduk Lehendakaritza eskuratzeko aukera balu, ikusiko genuke lapiko ona den ala ez. Baina legitmazioaz ari garelarik, niri askoz ere larriagoa iruditzen zait euskal taldeek Espainiako ligetan parte hartzea eta jarraitzaileek gustura ikustea. Horretaz ez dut kexurik entzuten. Athletic errege kopako finalera iritsi eta dena poza eta ospakizuna. Txistu baten bidez isiltzen dira kontzientzia txarrak. Ziur nago datozen hauteskundeetan abstenituko diren askok pozez zoratzen ikusi zutela errege kopako finala, lehen bost minutuetan, bederen.\nHitz handinahiak entzun dira hemen, gerrarako prest ez dagoen herria ez dela existitzen, adibidez. Nik ez dut hainbeste esango, apalagoa izango naiz, hara nire epaia: herri honek Espainiako futbol ligarei uko egin arte, tokitan daukagu independentzia.\nFermin Galparsoro 2012-08-29 17:52\n-Gonzalo, ba ez, Athletik eta espainiar errege koparen inguruan diñozuna, diñozunean ere oker zabiltza. Irakurri bestela 2012ko maiatzaren 15ean hitzan idatzi nuen artikulua.\n-Euskeraren asuntoari buruz, apunte txiki bat: Zure gurasoek Gonzalo deitu izanak espaiñol egiten ez zaituen moduan, euskera jakiteak ez zaitu euskal Herritar egiten. Basagoitik ere badaki euskera, zure herritar bezela ikusten dozu? Zoritxarrez estatu propio bat ez edukitzeak, etsaiaren politika linguistikoa sufritzera garamatza. Eta ondorioak begi bistakoak dira.\n-“…Euskal Herriko herritar gehienak euskaldunak, abertzaleak eta independentziaren aldekoak izatea lortzea. Honekin urte askotako lana daukagu”: Euskeraz jakin jakingo dozu, baina Euskal Herria kontzeptuari buruz daukazun ideiak, pentsatuarazi egin beharko eutsun. Enekori euskera ikastea gomendatzen deutsozu, zurekin bat nator. Baina zuk, ikasi barik lehenengo eta behin, etsaiaren ideiak burutik kentzeko, DESIKASI egin beharko zenduala uste dot.\nGonzalo Etxague 2012-08-29 19:32\nFermin, gutxiago begiratu zilborrari, mesedez. Ezin didazu esan oker nagoela esandakoarekin eta horren adibidez zuk idatzitako artikulua atera, hain zuzen ere, nik egindako salaketa zeuk ere egin duzula argitzeko. Orduan, zure ikuspuntutik ez nago oker. Esan nahi zenuena da nire salakata ez dagokizula zuri. Bada, oso ondo. Salaketa ez dizut zuri propio egin. Nire hitzak irakurrita logikoagoa izango litzateke horrela hasi bazina: “Bada, Gonzalo, horretan bat nator zurekin, eta prezisamente artikulu bat idatzi nuen horretaz…”. Baina helburua nolanahi kontra egitea bada, ondo hasi zara.\nGero euskaraz jakitea eta euskal herritara izatea nahastu duzu, zuk zeuk, zeuk bakarrik, nik halakorik esan ez dudalako. Eta nire izena eta Basagoiti ere sartu dituzu tartean ez dakit zertarako! Bide batez esanda, nik dakidala, Basagoiti ez da euskalduna, baina tira, ziur ere ez nago. euskalduna bada, hobeto.\nNik euskalduna izatea eta idependentziaren alde egotea alderatu dut. Ideia errepikatuko dizut, nahi baduzu egurrezko kutxa baten gainean eta bozgoragailu baten laguntzaz, zuri eta edonori: independentzia lortzeko norberak duen lehen betebeharra euskaraz jakitea eta bizitzea da. Berez, abertzalea izategatik ere bai; eta euskal herritara izategatik ere bai. Baina, gainera, independentista bazara, arrazoi handiagoz, txo! Badira 35 urte euskara ikasteko traba bakarra norberaren borondatea dela, Tuteran eta Bilbon. Baina euskararen biziraupena ez dago ziurtatuta oraingo egoeran, Frantziako eta Espainiako mugen barruan. Horregatik, batez ere horregatik, independentista naiz ni, estatu euskalduna eraiki ahal izateko. Euskararen garapena, normalizazioa eta biziraupena helburuetako bat da, niretzat nagusia, bakarra izan ez arren. Independentzia hori guztia lortzeko tresna baino ez da. Independentziak ere, noski, ez du hori ziurtatuko, baina lagungarria izango delakoan nago. Agian baten batek euskal estatua erdaraz hitz egin eta sevillanak dantzatzeko nahi du. Bojondeiola, baina ez du nire laguntzarik izango. Bihartik aurrera euskaraz dakigun abertzale guztiok egunero bizitzan euskara lehenetsiko bagenu, independentziaren erdia lortuko genuke.\nEta bukatzeko Euskal Herria kontzeptuari dauzkadan ideiak okerrak direla diozu, baina nik horretaz esan dudan gauza bakarra da gaur egun euskal herritar independentistak ez direla gehienak, tamalez. Batere fidagarriak ez diren inkesten arabera herritarren heren bat da independentziaren aldekoa EAEan, lurralderik abertzaleenean. Zazpi lurraldeak kontuan hartuta, ehunekoak behera joko du nabarmen. Orduan, independentzia lortzeko bi arazo ditugu gaur egun: 1) Euskal herritarren borondatea falta da; eta 2) Espainiak eta Frantziak baliabide guztiak erabiltzen dituzte gure independentzia zapuzteko, indarkeria barne. Bi oztopoak larriak dira oso, baina larriena lehena. Noski, niretzat funtsezko baldintza da euskal estatua gehiengoaren borondatearekin lortzea. Nahi baduzu esan liteke borondate falta hori Espainiaren eta Frantziaren jukutrien eta joko zikin historikoen ondorio dela, eta neurri handi batean egia da, baina horrek ez du oraingo egoera aldatuko, azaldu bai, baina ez du aldatuko. Hain karta txarrekin jokatu behar izatea ere ez da bidezkoa, baina ez daukagu nori egin negar.\nBeraz, bihar bertan zazpi lurraldeen zein zati baten independentzia lortzeko arazo bakarra Espainiako eta Frantziako estaduak direla pentsatzen baduzu, mesedez, esadazu non erosten dituzun mundua eta errealitatea hain baikor ikustarazten dizkizuten pilula horiek neuk ere etsaiaren gezur maltzurra desikasteko.\nFermin Galparsoro 2012-08-29 21:36\nBadirudi ez jatzula nire testua gustatu, zer egingo deutsogu ba…\nBeste hauek gustokoagoak izango dozuzalakoan:\nHAU EZIN DOZU GALDU, IKUSIKO DOZU ZEIN ONDO PASATUKO DOZUN: http://www.kontraprograma.com/?op=2&show=5\nIrakurriz gero, ez daukat inongo dudarik 21ean bozkatzera joango zarela, baina botoa soltatzen dozun momentuan zure burutik duda txiki bat pasatuko dala, ONDO EGIN OTE DOT??????\neneko 2012-08-29 17:23\nNik ere irakurri dut Berriako artikulua eta ia zure iritziarekin bat egiten nuen baina orduan irakurri dut beheko oharra (erredakzioan itzulia) ta pentsatu dut, benetan norbaitek independentziara iristeko argudioak eman ditzake gai izan gabe Berriara artikulua euskaraz bidaltzeko? Zeren zain dago euskara ikasteko? ez du lagunik itzuliko dionik? Tristea benetan independentziaren “abanguardia” euskaraz aritzeko gai ez izatea.\nikerA 2012-08-29 18:01\nAdos Ferminekin. Euskaraz ikasi beharko luke.\nHasteko euskal herritar gehienak euskaldundu behar direla diozunean, ordena okerra dela uste dut. Hau da, izatekotan, independiente garenean lortuko dugu herritar guztiek euskeraz ikastea. Hizkuntza politikak gure esku daudenean alegia!\nGonzalo Etxague 2012-08-29 19:51\nBa ez. Bi kontzeptu nahasten dituzu: batetik, euskara normalizatzea eta herritar guztiak euskaltzea; eta, bestetik, ustez abertzale eta independentista den batek euskara ikastea. Lehena lortzeko, independentzia behar dugu; bigarrena lortzeko, berriz, norberaren borondatea. Gure lagun Enekok irailean dauka euskaltegian matrikulatzeko aukera. Ez dauka zertan itxaron independentziari.\nHarrigarria da. Legitimitateaz, erakunde espainiarretan mendikatzeaz eta proletarioen garapineaz oso serio jartzen gara, oso transzendental, baina euskarak itxaron dezala!\nzubiko 2012-08-29 20:08\nEuskara ez da salbatuko pertsona abertzaleen borondateagatik, baizik eta instituzioen laguntzaz. Eta instituzio horiek propioak izan beharko dira.\nJosemari Navascués 2012-08-31 23:27\nNoiz onartu behar dugu Euskal Herria elebiduna dela (eta beti izan dela). Gainditu behar dena erdaren alde dagoen diglosia da, baina erdarok errespetatu egin behar ditugu eta ezin ditugu gauzak nahastu. Jendeari ezin dizkiogu hegoak ebaki euskaraz ez dakielako. Makina bat erdaldunek utzi dute euren odola herri honen eta euskararen alde eta makina bat intelektual dira eta izan dira erdaraz Euskal Herriko kutura garatzen aritu direnak. Abanikoak, haizea emateko, zabaldu egin behar dira eta urte gehiegi daramatzagu haize freskorik gabe, abanikoa zabaltzeko gai ez garelako.\nGonzalo Etxague 2012-08-31 23:50\nArazoa da Euskal Herria ez dela elebiduna. Euskal Herriko %20 inguru gara elebidunak, heren bat EAEan eta %95 ZuZeun.\nzubiko 2012-08-29 19:06\nGure “politikoen” hizkuntza gaitasunei dagokienez berriz, garrantzitsuena da Madrilera mendigatzera joateko (ze Parisez ia paso) erdara ondo dakitela! Eta Madrilera mendigatzera joatetzat dauzkat bai bertako parlamentuan egotea, bai CAVeko presidente izatea, noski. Botere maila, berdina = 0.\nObanoseko infanzoia 2012-08-29 21:09\nnabarreraz pentsatu ta euskaraz mintzatu.\nAmaia Eibar 2012-08-29 21:55\nZuzeuko artikuluak irakurtzea gustoko dut eta iruzkin hauek ikusita idaztera ausartu naiz. Ez naiz politikoki aktiboa, hau da ez naiz manifetara joaten, ez nago alderdi baten afiliatua eta izatekotan, betidanik Ezker Abertzalearen orbitan ibili naizela esan nezake. Baina 21ean hauteskundeak egongo dirala jakin dudanetik, tripak bueltaka ditut. Abstentzioaren aldekoei galdera konkretu bat egin nahiko nizueke: Sekula ez zenukete bozkatuko? Ulertzen dut etsaiaren hauteskundeak dirala diozunean, baina sekula ez bozkatu?\nAlazne 2012-08-29 22:27\nKaixo Amaia, ekintza politikoa estrategia baten barne antolatu behar da, estrategia horren baitan puntualki bozkatzera joatea edo ez joatea erabaki daiteke, ordea EHbildu eta PNv-ren estrategia osoa bozkatzera joatea da, ez daukate besterik. Bi jarrera ezberdin dira.\nGonzalo Etxague 2012-08-30 00:20\nEta datozen hauteskundetarako abstenzioa zein ekintza politiko estrategiaren barne dago? EH Bilduren estrategia bakarra aurkeztea dela esatea asko esatea da, mingarria ere bai, eta PNVren salaketen berdin-berdina. Egia da Ezker Abertzalea kontraesan historiko baten aurrean dagoela, baina kontraesan hori ez dator estrategia aldetzetik edo arima saldu nahian ibiltzegatik. Kontresana arrakastatik datorkio: abertzale askoren basesari esker onartzen ez dituen erakundeetan agintzeko aukera dauka orain. Idatzikoak irakurrita, pentsa liteke Ezker Abertzaleak hauteskundeetan lehendabiziko aldiz parte hartzen duela. Egia esan, Ezker Abertzaleak era guztietako estrategiak erabili ditu hauteskundeetan, abstenzioa barne, baina gehien-gehienetan parte hartu du. Lehenago ere esan dudan bezala, sutan jartzean ikusten da lapikoa ona den ala ez, eta nik ikusi nahi dut Ezker Abertzalearen burdina ona den ala ez: ea nola jokatzen duen poltronaren tentazioaren aurrean. Oso ariketa sanoa, beharrezkoa eta saihestezina iruditzen zait, edozein estrategiak goiz ala berandu poltronaren tentazioari aurre egin behar diolako.\nEsango nuke denok dakigula gaur egun independentzia lortzeko estrategiarik ez dagoela, baina horrek ez du esan nahi orain egiten ari den lana alferrikakoa denik. Denbora laburrean aldaketa handiak gertatu dira gurean, bi nagusi: batetik, ETAk jardun armatua bertan behera utzi du, aspaldidanik Euskal Herriaren askatasun asmoei kalte baino egiten ez zion jardun armatua; Bestetik, Ezker Abertzaleak urtetan galdutako herri babesa berreskuratzeaz gain, babes gahiego biltzea lortu du, hainbeste, non gaur egun Lehendakaritza eskuratzeko aukera (zaila) duen, nahiz eta Lehendakaritza eskuratzeak haren boztanle gehien-gehinei bost axola izan, perbertsioa ere iruditu, eta, hala espero dut, Ezker Abertzalean agintzen dutenei ere bai (bestela lapikoa pitzatuko da sutan). Bi urtetan ez da lan makala, eta horregatik ez dut ulertzen zergatik eskatzen den biharko independentzia lortzeko estrategia oso bat, udan hartutako kiloak galtzeko dieta magikoa eskatuko balitz bezala.\nHasierako galdera errepikatuko dut: Datozen hauteskundetarako abstenzioa zein ekintza politiko estrategiaren barne dago? Beste egoera batean abstenzioa aukera ona izan daiteleela argi utzita, esango nuke orain jarrera horrek ez diola estrategia bati jarraitzen, purrustada bati baizik, kasketa bati, gauzak nahi bezalakoak ez direlako. Bada, abstenzioari deia egiten diozuen guztiei gauza bat esango dizuet: gauzak ez dira inorentzat ere nahi genituzkeen bezalakoak, eta errealitatea, ez ekintzak, ez estrategiak. Bizitzan gauza bera gertatzen zaigu: gurasoak ez dira perfektuak, lana kaskarra da eta gaude pozik gure gorputzarekin, ezta gure izen espainiarrarekin ere. Bada, desilusioak gorabehera, aurrera jarraitzeari eta hasierako asmoei eusteari heldutasuna deitzen diot nik, bertan gozo geratzeari arima saltzea eta errealitatea ez onartzeari Peter Panen sindromea deitzen diot.\nZenbait gauza ikasi ditut urteen poderioz:\n-Babesik gabe estrategia ona txar bihurtzen da eta etorkizunareko ere zapuzten da.\n-Hobe da denok batera estrategia txar bati jarraitzea, nork bere kabuz hamaika estrategia oni jarraitzea baino.\n-Baina onena eta desiragarriena denok estreategia on bati jarriatzea da. Horretarako, berriz, ezinbestekoa da lendabizi denok batzea.\niñaki 2012-08-29 23:00\nEspainiarrek ez diote zilegitasunik ematen, gure kabuz erabakitako ezerri. Badakite marra gorria non jarri. Beraiek estrategia bat dute eta saiatzen dira beraiek jarritako gaiak, eztabaida markoak, moduak ,legeak, mugak ,egutegiak… inposatzen . Gu etengabe gabiltza neurri guzti horien inguruan eztabaidatzen , gure burua kokatzen, erantzuten,… eta hauteskundeak ere maila horretan ikusten ditut. Gure aldetik ez gara gai, gure indarraren araberako estrategia egoki bat zehazteko.Horregatik gai bakoitza korapilo askaezina bihurtzen zaigu : Euskarari arnas pixka bat eman nahian, gure antolakuntzak etsaiaren diru laguntzen menpe jartzen ditugu, presoen egoerari erantzun bat emateko, beraien legea aldarrikatu behar dugu, etab. Jakin, badakigu aspalditik ,botere politiko instituzionalizaturik gabeko hizkuntza normalkuntzarik ez dela emango edo jakin badakigu baita ere, espainiar legeek eraman dituztela gure anai-arrebak presondegira. Halere, ez gara saiatzen gure boterea instituzionalizatzen eta nahi dugu beste norbaitek Estatu bat “ematea” .Zer egin dezake herri batek gaur egun, gobernu propiorik gabe ? Beste gobernu baten aginduak bete. Nork sortu behar du gure gobernua? (deitu gobernu, batzar,biltzar, gidaritza,instituzio, …berdin du. Garrantzitsuena bere funtzio politikoa betetzea baita).\nHorrelakoak argitu gabe uste dut hauteskundeak onartzea, besterik gabe, etsaiaren estrategian integratzea dela. Azkeneko esaldi hau ez dut inor mintzeko gogoarekin idazten, bakarrik nire iritzia eman nahi nuen.\nMIKEL 2012-08-29 23:55\nAmaia, Alazne, Iñaki, ni beti ibili naiz nire herriaren independentziaren bila; bide desberdinetatik ibili den jendea ezagutu dut azken urteotan, guztiak Espainia/Frantziaren menpekotasunaren aurkako borrokatzaile sutsuak. Eta askatasun gose horrek ikus arazi digu, ibilitako bideak demonizatu gabe -askatasunaren bila egindakoak izan direlako, hain zuzen ere-, bide berriak arakatu beharra. Eta inoiz frogatu ez den zerbaiten hasiera izan daiteke abstentzio masibo bat. Ez printzipio bat bezala, baizik eta, Mikelek dioen moduan, edozein ekintza politikoa -bozkatzea edo abstenitzea, kasu honetan- estrategia baten barne antolatu behar delako. Orain arte erabilitako bideak eman dute bere emaitza: menpekotasuna. Froga ditzagun erabili gabeko bide berriak.\nIrala 2012-08-30 00:42\nBuruak huts egiten ez badit, ezker abertzaleak deituta bozkatzeari uko egin diodan bi biderretan, hori ehunekotan ez zen ia nabari ere egin, ez behintzat inongo deskonexiorik Espainiarekin eragiteko (Gipuzkoan neurri baten eta udalerri zehatz batzuetan izan ezik), deiaren emaitza oharkabean pasa zen, eta, amorragarriena, vasco-espainolen kopurua anormalki puztu zuen. Nago Espainian/Euskal Herrian inor independentziarako bidera mugiarazteko abstentzioa baino arma gogorragorik bilatu beharko dela. Dena den, ni neu ere bide-orri baten zain nago, noizko Udalbiltza II edo antzekorik?\nIoanes 2012-08-30 01:01\nAuteskunde ahuek fartsa bat besterik ez dira, jokua eguiteko PNV eta PSOEri, hitz batean ESPAÑAri. Naffarroak eduki zuen subiranotasuna berreskuratzeko ez diogu jaramonik eguin behar Españari, ¿nola ba? zer da Euskadi? eta zer da euskal herria?\neuskaldunok, euskal herria gera, eta naffarroa da gure estatua horrela izan da conquistak hasi ziren harte.\nWilhelm Von Humboldt jaun chit gorenak “Los Vascos” liburuan 1801 urtean idatzita argui zuen. “ASI HEMOS PERDIDO ASTA LA UNIDAD DE NUESTRO NOMBRE”\nGonzalo Etxague 2012-08-30 01:42\nLehendabizi idatzi ondo eta gero kontuan hartuko dut zure esana. Jende aurrean ezin da hain gaizki idatzi.\njosu 2012-08-30 08:53\nPentsatu nahi dut abstentzio aktiboaren defendatzaileek aspaldi erre zutela haien “Documento Nacional de Identidad”, Espainiako erregeak sinatutako hezkuntza tituluak, EGA titulua, eta abar, bestela… Debate hau ez da erreala, kalean ez dago. Konbentzitua nago EAEko hauteskundeen lehen indarra bozka gutxigatik erabakiko dela, nori interesatzen zaio EH Bildu ez gailentzea, ba horiek dira debate faltsu hau sortu nahi dutenak.\nBestalde, Gonzalok esandakoarekin bat nator.\nAlazne 2012-08-30 09:50\nKalea Francok hartu zuen eta ez dirudi inork botako duenik, ez oraindik!\niñaki 2012-08-30 09:56\nez! ez! ez! eztabaidarik ez!\nIrala 2012-08-30 17:14\nJosurekin bat, hauteskundeei uko egiteaz gain, honako hauei guztiei ere uko egin beharko genieke, izan ere, denak egiten du indartsu aipatu estatua: espainiar agiriei (pasaportea, NANa..);espainiar kirol-ligei; espainiar prentsari, tbei, irratiei; espainiar bankuei;eta abar , eta ja paranoiaren eta esperpentoaren uztaian sartuta, uko EHtik kanpo dirua Espainian gastatzeari edo espainiar diskografiaz gozatzeari. Zer deritzozue purutasun puruari? Gaitza, ezta?Nik botoa eman emango dut, eta irribarre zabal batez, gainera, besterik antolatzen ez den artean.\nMIKEL 2012-08-30 18:08\nOrain arte hemen “politika” egiten ari direla esan dutenek erakutsi behar diote herri honi, behingo batez, ea benetan nahi duten eta nola lortu nahi duten independentzia. Urte asko igaro dira gauza berdinak egiten eta herria gero eta gehiago ari da konturatzen, zorionez, bide berdinetatik ezin direla emaitza diferenteak lortu. Hauteskunde hauetako “garaipenak” ez digutela balio izan independentzia lortzeko 40 urteko erralitate bat besterik ez da; hori ikusirik, hemen egin ez den zerbait egitea proposatzea (abstentzio masiboa), debate faltsua, paranoia eta esperpentoa bada, beste batzuk egiten ari direna askoz ere okerragoa da: herria engainatzea. Honek kalifikatibo askoz gogorragoak merezi ditu. Segi “zuen borondatez”, “inork behartu gabe” eta irribarre zabal batez, inora eraman ez gaituen joko honetan parte hartzen. Aio.\nEz! 2012-08-30 18:36\nJakina ez dudala bozkatuko. Horixe bakarrik falta zitzaidan inperialismoari bigarren faxixmoa den hau zuritzen laguntzea. Autoproklamaziorako nahiko indar badugu. Aitzakiarik ez.\nargi 2012-08-30 18:49\nIrala: ironiaz diozun hori guztia egin beharko genuke, bai…etsaien kirol ligetatik kanpo aritu, haien hezkuntza sistematik kanpo…etab..zer da ba independentzia? Zergatik esaten duzu horrelako ironiakin? Ezinezkoa iruditzen al zaizu? Eta independentzia nahi dugula esaten dugunean orduan zer da zuretzat: inoiz gauzatuko ez den zerbait baina haren aldekoa zarela esatea oso polita gelditzen den zerbait? Segi irrifartsu bozkatzera, gainontzekoak jarraituko degu gure independentziarako bidea elikatzen.\nGonzalo Etxague 2012-08-30 20:09\nAbstenzio estrategia zilegia aitzakia duzue askok boikota egiteko, ez Espaniari, ez hauteskunde ilegitimoei. Ezker Abertzaleari egin nahi diozue boikota hartutako norabidean porrot egin dezan. Espainiari ematen omen zaion legitimazioaz ari zarete aho bero, baina batzuek kezka bakarra duzue Ezker Abertzaleari legitimazioa kentzea, ETAren indakeriarik gabe Ezker Abertzaleak legitimazioa galdu omen duelako. Egiak argi esan ditzagun, ba! Herri honetan egin daitekeen traiziorik handiena, egin daitekeen zipaiokeriarik handiena, etsaiari egin dakiokeen mesederik handiena… zatiketa bultzatzea da. Horretarako, gainera, gezurra darabilzue lotsarik gabe, abstenzioa orain arte erabili gabeko estrategia aurkeztuz. Edo ezjakinak zarete edo jakinaren gainean diozue gezurra, iraganean Ezker Abertzaleak hainbatetan eskatu baitu abstenzioa hauteskundeetan. Entzun ondo: herri honetan sekula santan erabili ez den estrategia indar eta eragile abertzale guztiak batzea izan da. Gero gerokoak. Horixe da egia bakarra, beti zatituta ibili garela, Nafarroako konkista hartan ere zatituta.\nObanoseko infanzoia 2012-08-30 20:43\nEzker ta abertzalea? mesedez, kontu horrekin nora zoaz…. Ezketiarrak? nondik han… Abertzaleak? espainolen morroiak. PNV ta deitzen den “ezker abertlzalea” gauza berbera da. Zatiketa bultzatzea aipatzen duzu, hortarako, lehen batuta egon beharko ginateke, ta ez da kasua. Bi mugimendu errekuperatuak daude herri hontan, jeitzaleak ta autodifinitzen diren ezkertiarrak ta abertzaleak, biok dira korrupto politikoak. Korruptoekin ez dago batasunik, ez ta falta ere. Baina noski, ez dut nahasten haien baseak goiko korruptoekin. Baseak, bai dute sentimendu abertzalea ta askatzailea, sentimendu hori politikaz bihurtu behar da. Baita PNV baita “PNV-berria” mugimendu erresidualak dira politika mailan, ahulak eta asimilatuak daudelako, ez dute indarrik ta politikan indarrik ez eukitzea da desagertzeko hasiera, karlistak bezala. Noski, orain dela 500 urte bezala, zatituak. Baina batasuna estrategiaren baten menpe soilik ematen da, ez dago batasunik espaina ta frantziari jokua egiten diozuelako. Urriaren 21-an Lerin-eko konde berria hautatuko duzue, guk ez.\nGonzalo Etxague 2012-08-30 20:56\nEgiak mina ematen du, ezta? Ea, ba, infanzoi horrek, ea zure irain eta salaketa larriak argitu ahal dituzun: Zein da orain dela 30/20/10 urteko Ezker Abertzalearen eta oraingoaren arteko aldea? Nik bi alde ikusten ditut: indarkeria baztertzea eta indarrak batzea. Niri biak primeran iruditzen zaizkit, primeran! Besterik ikusten al duzu? Argitu, mesedez. Eta argitu zergatik den politikari korruptoa Arnaldo Otegi. Ez dizut galdetzen Arnaldok beti gauzak ondo egin dituen ala ez. Galdetzen dizut zergatik den politikari korruptoa.\nETArik gabe umezurtz sentitzen zarete, ezta? Ba, ETA bera nazkatu da zuetaz. Ariketa preoposatzen dizut: hartu orratz luze bat, sartu tripetan zilborretik eta agian herri hau hobeto ikusten hasiko zara.\nBaztan 2012-08-30 21:17\nAizue, oraintxe ikusi dut bideoa. Zer da, Vaya Semanitatik ateratako bertze lerdokeria bat, akaso? Ez didazue erranen serio hartu behar denik…!\nBaztan 2012-08-30 21:21\nUi, barka, “anonimous” delakoaren bideoaz ari nintzen, baina posta hona kolatu zait.\nObanoseko infanzoia 2012-08-30 21:40\nOso larria ikusten zaitut. Beste alde, eta ez du ematen zuren kasuan denik, herri hau nahiko ondo ikusten dut, berengain sinisten dudalako. Harrigarria egiten zait ETA-ren izenean gutaz hitz egitea. Gainera, infanzoia da edo dira? Zuk plurala erabiltzen duzu….? Nire ustez tontuaren kontua da egia eukitzea esatea. Zergaitik aipatzen duzu Arnaldo? Hau ez da pertsonaren kontu bat lidergoaren kontua baizik. Ta lidergo horrek, eramaten du herria gezurraren bitartez ez duen nahi bidera, estaten dutena eta konziente egiten dutena guztiz alderantziz delako. Horek izen bat du: korrupzioa. Korrupzio politikoa. Herri honek askatasuna erreskuratu nahi du ta lidergo honek gero ta gehiago helburu honetatik urruntzen dio. Nik herrian ikusten zaitut Gonzalo, ni bezala, ta ez naiz deskalifikazioetan eroriko.\nGonzalo Etxague 2012-08-30 22:09\nDeskalifikazioak lehango esan dituzu, barra-barra, hainbat egunetan, eta gustura mutila, Deskalifikazioak esaten gustura geratu zara, komunean ondo libratu ondoren bezala. Orain, zuk eta zaku bete kaka esaten ari zareten infanzoi guztiok azaldu berriro hemen esan dituzuen gezur eta deskalifikazio guztiak. Esan zergatik den politiko korruptoa Arnaldo Otegi. Zergatik aipatzen dudan Arnaldo? Espetxean egongo ez balitz Laura Mintegiren lekuan egongo litzatekeelako. Ulertu? Buru horretan ideia sinple hau ondo ulertu? baietz espero dut. Baina orratyzaren kontuaz ez didazu ezer esan. Berriro esango dizut: hartu bic boligrafoa adinako orratz zorrotza eta sartu zilborretik, eragin pixka bat eta agian burutik ergerkeria pilo bat aterako zaizu.\niñaki 2012-08-30 22:29\n“hartu bic boligrafoa adinako orratz zorrotza eta sartu zilborretik”???\nGonzalo Etxague 2012-08-30 22:38\nHorixe bera, gomendio Obanoseko infanzoirentzat, Euskal Herriaz hitz egitean hobeto ulertu dezan zertaz ari den inori zipaio eta antzekorik esan baino lehen. Sartru orratza zilborretik eta prestatu independentzia lortzeko estrategia on bat. Ulertu al duzu, Iñaki? Bestela, gaur egun estrategia joko onak daude interneten, denbora pasa eta zilborretik orratzik sartu gabe.\nObanoseko infanzoia 2012-08-30 22:39\nEspetxean dagoelako…? ze argudioa! Pobrea, benetan. Ez al dakizu etsaiek formateatzen ta bultzatzen dutela konbenitzen zaien “opozizio-ko” liderrak? Tan “san benito” horrekin lana egina dago. Antzueloa tragatu al duzu? ni bezala boligrafoarekin? Begira, Gonzalo Jauna ez dugu bihurtuko hau zu ta bion artean eztabaida batean. Zuk urriaren 21-an, bestea bezala, espainolez trabestitu ta zoaz urnetara, ta egitan esaten dizut, han aurkituko dituzu indar okupatzaileak zuri protekzioa emateko eta beren prezentzia matentzeko gure lurralde okupatuetan zuren ekintza abertalearekin. Oso urduri ikusten zaitut, benetan, gero ta gehiago, tila bat hartu ta deskantsatu. Gabon.\nGonzalo Etxague 2012-08-30 23:31\nOso ondo, segi horrela, segin iraintzen. Hori bai, mesedez eskatzen dizut iraintzeko sexismorik ez erabiltzeko, trabestitzea norberaren askatsun araberakoa baita, nire errespetua eta babasa dituen aukera, baina iraintzeko asmoz esaldi berean trabestitzea eta espainol sartzen dituzunean, trabestiak iraintzen dituzu. Oso serio esaten dizut hau. Esan “espainolez mozorrotuta” edo “peineta jantzita”, nahi duzuna, baina trabestiak bakean utzi, mesedez.\nArnaldo Otegiz: ez aldatu ezbaida, majo, ez nintzen atzo jaio. Arnaldo Otegi espetxean egotea ez da nire argudioa bere bertuteak frogatzeko. Ea, ba, irakurri ondo: Arnaldo Otegi espetxean dagoenez, ezin da aurkeztu; horren ordez dago Laura Mintegi. Eta nik galdetzen dizut espetxean dagoela ahaztuta: Zergatik da da Arnaldo Otegi poliko korruptoa? Baina, nahi baduzu, Rufi Etxeberriaz ere galdetuko dizut, edo Pernando barrenaz, edo Tasio Erkiziaz, edo Martin Garitanoz, edo Laura Mintegiz, eta zerrandarekin ez jarraitzeko, Ezker Abertzaleko edonorrez. Zergatik diozo Ezker Abertzaleko agintariak politiko korruptoak direla? Santuak ez dira eta akatsez beteta daudela esaten dizut nik, baina zergatik diozu politiko korruptuak direla? Mesdez, erantzu, zinborrean orratzik sartu gabe bada ere.\niñaki 2012-08-30 22:49\n“Sartu orratza zilborretik eta prestatu independentzia lortzeko estrategia on bat. Ulertu al duzu, Iñaki? ”\nGero eta hobeto ulertzen zaitut.\nGonzalo Etxague 2012-08-30 23:40\nEz, Iñaki, ez duzu piperrik ulertzen. Orrotza zilborretik sartzea herria hau nola dagoen eta nola sentitzen den jakiteko da, urtetan eta oraindik ere gutako askok orratz hori sartuta daukagulako. Baina hemen munduaren egiak aurkitu uste dituzten askok txosten politiko gehiegi irakurri eta kalera gutxiegi ateratzen dira, ez bada asanblada batera joateko; gero, leihotik burua ateratzen dute aurretik pasatzen edonor iraintzeko.\nMIKEL 2012-08-31 00:57\nPuta idearik ez daukazu herri honetan zeinek daukan zilborrean orratza sartuta. Zu ez zara inor besteek barruan daramaten orratzaren tamaina eta orratz horrekin zenbat denbora daramaten neurtzeko. Harrituko ninduke zu beste batzuk baino gehiago kalera ateratakoa izatea. Hori bai, ez dut uste kalean zu bezainbeste edo askoz gehiago ibilitako batzuk irakurritako txosten politiko gehiegi horiek irakurriko zenituenik, ezta gutxiago ere. Hala ere, zera esango dizut: komenigarria da batzuk irakurtzea.\nGonzalo Etxague 2012-08-31 05:17\nEz daukazu errespeturik eta errespeturik gabe idazten duzu, eta gainera inolako lotsarik gabe baina koldarkeriaz beteta horrelakoak idaztera ausatzen zara “Mikel” sinaduraren anonimopean. Nik ez dut esango “zu ez zara inor…”, Mikel baino ez zarela ez baitakit. Horrelakoak esan nahi badituzu nire mailan jarri behar duzu eta zure benetako izenaz idatzi, eta argazkia jarrita hobeto. Hemen izena ematean hautua egin zenuen: aurpegia eman ala anonimotasuna. Bada, gauza bat esango dizut: eskubideak aldarrikatzeaz gain, egunero praktikatu behar dira, batez ere etsaiaren aurrean eta anonimotasunik gabe, nahiz eta horrek ondorio txarrak ekarri. Ziur aski ez duzu halakorik irakurri txosten politiko batean. Beraz, zutaz zure koldarkeriaren tamainaren barri baino ez daukat; txepelkeriak idazten baduzu, zure orratzaren tamaimaren berri ere jakingo dut. Horregatik dakit Obanonoseko infanzoiak ez daukala, hori ziur, horrelako arinkeriaz idazten duelako. Zuek zer pentsatu duzue? Zaborra eta iraina bazterretan zabaldu eta bizkarrean zapladaka hasiko zaizkizuela? Ez, Mikel, txosten politiko gutxiago irakurri, bat ere ez hobeto, txosten politikoa idazteko bezain ergela den baten txosten politikoa irakurtzen baduzu, ergerkerien endogamia gertatzen delako. Begira hemen, ideia politikoen endogamia kezkagarria daukagu eta txepelkeriak bata bestearen ondoron irakurri behar ditugu. Txosten politikoen ordez, liburu gehiago irakurri, mesedez, eta bide batez horrela jakingo duzu txosten politikoa idatzi duen laostiadecompañeroak beste bati plagioa baino ez diola egin. Ondo esan duzun bezala, nik ez dut txosten politikorik irakurtzen, kirol egunkaririk ere ez, kirol egunkariak txosten politiko gehien-gehinak baino askoz ere hobeto idatzita egon eta hain pedanteak izan ez arren. Hara beste pauso bat independentzia lortzeko: txosten politiko gutxiago idatzi.\nIrala 2012-08-30 22:51\nArgi, ez dut ironia fitsik ere erabili, sarkasmoa beharbada bai. Egin beharko genuke, diozu, eta egin egiten dugu? Euskaraz ia inoiz aritzen ez den euskalduna euskaraz jardungo du independizatu eta biharamunean? Mugimenduko prentsa egunero erosten duenabertzale(?) horrek euskal prentsa erosiko du independentzia lortu eta astebetera?Athletic/Reala/Osasuna taldeek bigarren mailako taldeekin euren euskal liga jokatzea inoiz ikusi nahi ez lukeen superindependentista zer ari da elikatzen?? Eta hori dena abstentzio masibo/tantakako babez arteztuko dugu? Barkatu baina nagusitxoa naiz dagoeneko horrelako okurrentzietan sinesteko.\nIrala 2012-08-30 22:55\nDena den, gauza baten arrazoia ematen dizuet: herri honek merezi du jakitea 22/23 diputatu Gasteizerako atera ondoren eta presoak albait lasterren ekarri ondoren ZER DATORREN, ZEIN DEN INDEPENDENTZIARAKO EGITASMOA, baldin eta halakorik badago.\nMenditarra 2012-08-31 01:26\nIoanes: “gehiegi ginen, eta beste bat etorri da”. Horixe pentsatu dut Nafarroa = Euskal Estatua (ala “estado vasco”? niretzat ez da gauza bera) egiten duzun ekuazioa ikusita. Barkatu, baina euskaraz idatzi denetik Euskal Herria izan da euskal lurraldeak bere baitan hartzen dituen lurralde osoaren izendapen bakarra. Egia esan, ez zait asko interesatzen zer egiten zuten orain dela mila urte jauntxo eta errege feudalek; egun, eta aspaldiko partez, Nafarroa -Garaia zein Beherea- Euskal Herriaren beste zati bat da, “beste bat”. Barkatu, baina Euskal Herria (berriro diot: E-us-kal-he-rri-a) behingoz nazio aske eta beregaina izan dadin nahiko lana daukagu horrelako kontuekin bazterrak nahasten ibiltzeko. Ez da kasualitatea hemengo eztabaida sutsua piztu duen artikulua Nabarraldeko kide batek idatzi izana. Haien larruan egotera, nik euskarazko “A Game of Thrones” idatziko nuke: askoz dibertigarrriagoa izango litzateke. Nafarroaren kontu horrek ez garamatza inora, ez dauka indarrik inor konbentzitzeko. Ezta nafar gehienak ere.\nzubiko 2012-08-31 14:06\nNafarroa euskaldunok eratutako estatua izan zen. Indarrez kendu ziguten, horrelako zerbait kentzeko beste modurik ez baitago. Orain, gure estatuari uko egiten badiozue, normala iruditzen zait etsaiarenean parte hartzea. Kanpaina zoriontsua opa dizuet ba.\n(Konturatzen zarete zer esan nahi duen estatu bat izateak??)\nJosemari Navascués 2012-08-31 23:53\n“…Nafarroa euskaldunok eratutako estatua izan zen.”\nGEZURRA! Euskal kontzientziarik gabeko Erdi Aroko jauntxo eta erregeño madarikatuek eratu zuten eta ez zen estatua izan, jabeak eta jopuak zituen Erresuma zikina baizik. Estatu askea izateko, historian oinarritu behar badugu, jai daukagu. Historia bihar hasten da. Ni ez naiz nafarra eta ez naiz inoiz ere izango. Ni euskal herritarra naiz eta nafarrek gauza bera pentsatzea gustatuko litzaidake, baina ez dut horren premiarik, eurek jakingo dute. Nafarrek, iritzia adierazteko aukera izan duten guztietan (beti, e!), gehienek Euskal Herriaren aurkako aukera hartu dute (Espainiaren alde, Frantziaren alde). Erreketeak eta UPN ez dira inportatuak, bertan sortutakoak baizik. Beraz, leziorik ez, mesedez.\nMIKEL 2012-08-31 08:07\nGonzalo, ausarta zu!\n“Espania Legitimatu? Espainiak ezarritako erakundeetako karguak aukeratzeko hauteskundeetan parte hartzea Espainia legitimatzea izan daiteke, ala ez, geroko praktikaren arabera.”\nOrain arteko praktikak erakutsi du, erakunde horietan zeinek agintzen duen, PNV edo Ezker Abertzalearen eskuetan badaude ere: Espainiako legediak.\nGonzalo Etxague 2012-08-31 12:25\nHalaxe da, Espainiako legeria. Eta kalea zapaltzen duzun aldiro, Espainiako legeriaren arabera egiten duzu. Aurrekoan ere esan dut gaur egun euskaraz hitz egiten dugunean ere Espainiako legeriaren arabera egiten dugula, Espainiako konstituzioak berak baimendua, aizu! Independentzia lortu arte, dena Espainiako edo Frantziako legeriaren arabera egin beharko dugu, baita ekintza klandestinoak ere, kladestinoak izatea Espainiako legeriak esaten duelako. Logika horri jarraituz mendira joan beharko duzue anakoretak bezala bizitzera. Azken 50 urteotan era guztietako estrategiei jarraitu zaie. Buruz ari naiz eta besteren batek jakingo du hobeto, baina 60ko hamarkadan talde batek mendira jo zuen Kubako ereduari jarraituz gerrilla gerra egiteko asmoz; aste batzuk handik hona ibili ondoren etxera itzuli ziren leher eginda eta inor konturatu gabe, ezta guardia zibila ere. Erakundeetan parte ez hartzea ere estrategia ezaguna dugu hemen: Ezker Abertzaleak uko egin zion 80ko hamarkadaren hasieran Eusko Legebiltzarrean parte hartzeari. Trarteka-marteka agertzen ziren, adibidez, Espainiako erregeari eusko gudariak abesteko. Espainiako Gordeetan inoiz gutxitan hartu dute parte. Urte batzuen ondoren parte hartzea eta kredentzialak hartzea erabaki zuten. Madrilera jo eta faxistek Josu Muguruza hil zuten. Abestenzioa bera ere askotan erabili du Ezker Abertzaleak. Ez dut jarraituko, herri honen askapena erabili diren estrategia guztiei buruz entziklopedia idatziko beharko nuke eta. Baina zehaztu dezagun gaia: hauteskundeetan eta erakundeetan parte hartu ala ez, horixe oraingo gaia. Nire ustez, erakundeetan parte ez hartzea estrategia egokia ala txarra izan daiteke, momentuaren eta aukeren arabera. Lehenago esan dut babesik gabe edozein estrategia on txar bihurtzen dela eta etorkizunerako zapuzten dela. Hamaika aldiz ikusi dugu hori. Hauteskundeetan eta Erakundeetan parte ez hartzeko, lehenik herritarren babes handia behar da estrategia hori eraginkorra izan dadin. Gaur egun, horrelako babesik ez dago, ezta hurrik eman ere. EH BIlduk abstenzioarako deia egingo balu, PNVren boto zakua betetzea baino ez luke lortuko. Gainera, sinesgarritasun osoa galduko luke Ezker Abertzaleko militante eta boto-emaileen aurrean. Pentsa ezazu erabateko saldukeria iruditzen zaizuen politikak jendearen babes masiboa jaso duela eta Ezker Abertzaleak inoiz lortu dituen emaitzarik onenak lortu dituela.\nOrduan esan liteke PNVko militanteak historikoki alienatu dituen bisusak berak alienatu dituela orain Ezker Abertzaleko militanteak, dena Espainiaren estrategia maltzur eta ezkutuaren ondorio dela; esan liteke Arnaldo Otegi Goldstein berria dela, fisikoki ere ez dela hezur-haragiko gizakia, sistermaren asmakizuna baizik; esan liteke egia berdaderoa ikusteko gai direnek, nahiz eta azken gizakia izan, besteei begi aurreko benda kentzeko betebeharra daukatela herriaren borondatea kontuan hartu gabe, herria bahituta dagoelako. Gauza horiek guztiak pentsa litezke, baina sektario hutsa baldin bazara. Gainera, sektarioaren asmoa ez da bere ustezko helburuak lortzea, sektario izaten jarrraitzea baizik. Martxa honetan, egunen batean independentzia lortuko dugu eta batzuek esango dute hori ere Espainiaren amarru zikina dela.\nEsaldia gustatu zaizunez, errepikatuko dizut: Espainiak ezarritako erakundeetako karguak aukeratzeko hauteskundeetan parte hartzea Espainia legitimatzea izan daiteke, ala ez, geroko praktikaren arabera. Estrategia falta salatzen duzue, baina ezer gutxi dakizue estrategiari buruz, akzio-errepresio estrategiaz ezer gutxi. Ezker Abertzaleak gehiengoa lortuko badu EAEko erakunde guztietan agintzeko, bi aukera egongo lirateke: 1) poltronan eseri eta zein gozoa den ikusi ondoren bertan gozo geratzea, PNV bezala; 2) egoera berria estatuari presioa egiteko erabiltzea estatuak autonomia bertan behera uzteko; horretarako nahikoa litzateke Ezker Abertzalearen Jaularitza batek erreferenduna antolatzea.\nEz dakit etorkizunean zer gertatuko den, ez dakit Ezker Abertzaleak Jaularitza eskuratuko balu nola jokatuko lukeen, baina honekin bide horretatik ere estrategia egokia egon daitekeela esan nahi dizut. Lehenik eta behin, datozen hauteskuendeetan zaila ikusten dut boto gehien jasota ere Ezker Abertzaleak Jaularitza eskuratzea, ia Beraz, ez larritu. Orain jokoan dagoena ez da erakundeetan gobernatzea, indarrak batzea eta indar erakustaldia egitea baizik, horixe helburua. Gero urriaren 22an estrategiaz eta independentziaz jarraituko dugu eztabaidan, beti bezala.\nOrduan zertarako balio du hauteskundeetan parte hartzeak? Ziur ez dakit, eta ez dakit zertarako balio duen Auzitegi Nazionalak baimendutako manifestazio masibo batean parte hartzeak ere, ez dakit zertarako balio duen greba orokorrean lanera ez joateak… Zalantza daukat, ez dakit nola lortzen den independentzia, inork ere ez daki. Ez dago formula edo estrategia ziurrik. Inork ezin du ziurtatu bide honetatik independentzia lortuko denik. Orduan, zalantzak jota, balio ziur bakarrera jotzen dut: batasuna, indarrak batzea, zatiketa edonola saihestea.\nassar 2012-08-31 12:53\nEz daukazu meritu makala hainbeste ergelkeriari erantzuna emanda.\nJosemari Navascués 2012-08-31 23:54\nEz daukazu arrazoi makala.\njosu 2012-08-31 13:29\nGonzalo, Iparlako horrek edo horiek ez dizute ezer pulamenduzkoa erantzungo. Paretarekin ari zara. Poliziak dira, nola bestela indarkeriaren apologia egitea publikoki inongo beldurrik gabe.\nikerA 2012-08-31 13:50\nGonzalo, nik Laura Mintegik lehendakaritza lortzea nahiko nuke.\nOrain, zu bezelako defendatzaile sutsu batek hau esaten badu:\n“ez dakit Ezker Abertzaleak Jaularitza eskuratuko balu nola jokatuko lukeen”\nBotoa horrela eskatu daitekeela iruditzen zaizu? Dugun arazorik larrienaren aurrean zer egingo duten arrastorik jakin gabe?\nGonzalo Etxague 2012-08-31 14:09\nEz nahastu nahia eta analisia. Ziur nago EH Bilduk 30 legebiltzarkide lortuta ere, PNVk, PPK eta PSOEK bat egingo dutela. Horregaxetik iruditzen zait zaila Laura Mintegi lehendakaria izatea. Eta ez dakit Ezker Abertzaleak ez lehendakaritzan ez biharko egunean nola jokatuko duen, ondo espero dut, eta horren arabera izango du nire babesa. Oraingoz kritika batzuk egin daitezke, baina ni gustura nago. Segi dezatela horrela eta ni beraiekin.\nGonzalo Etxague 2012-08-31 14:18\nBadakit, ez da konbentzitzeko. Inpunitatea saihesteko da, gezurrak agerian uzteko. Badakit hemen askok polizia uniformea jantzita idazten dutela. Hemendik agur bero bat, baina agur bero bat Euskal Herritik joan daitezen.\niñaki 2012-08-31 14:04\n“Martxa honetan, egunen batean independentzia lortuko dugu eta…”\nMartxa honetan ez dugu lortuko. Estrategiarik gabe ez dago politikarik;beraz ezinezkoa da batasuna.\nGonzalo Etxague 2012-08-31 14:13\nEz duzu gauza handirik ulertzenn. Zaila izan behar du egunero jaikitzea eta munduari begiratzea autismo larriak jota. Ea ulertzen duzun, Iñaki, oso erraza baita: batasunik gabe ez dago estrategiarik, eta estrategiarik gabe ez dago independentziarik. Ulertu? Erraza da, Barrio Sesamon bezala errepikatuko dizut: lehendabibizi, batasuna; bigarrenik, estrategia; eta hirugarrenik, independentzia.\nzubiko 2012-08-31 14:37\nAgian, estrategia barik ez dago batasunik, zeren estrategia ezak baikaramatza bakoitza bere aldetik ibiltzera. Batasuna eta estrategia batera landu beharreko gauzak dira, helburu behinentzat independentzia dutelarik.\nGonzalo Etxague 2012-08-31 14:49\nEa, ba, zu ere burugorra zara, baina nik pazientzia handia daukat. Orain arteko adibideak alferrikakoak izan dira eta zuk ulertzeko moduko batekin saiatuko naiz berriro; irakurri ondo: asanbladarik(=batasunik) gabe ez dago txosten politokorik(=estrategiarik). Orain ulertzen al duzu?\nzubiko 2012-08-31 15:29\nLasai, ez duzu zertan niri mintzatu tontoa banintz bezala, nahiz eta argi dagoen zu zarela foro honetako listoena. Bide batez, bozkatzera zoazenean etzazula gidabaimena erabili, kontzientzia garbiago edukitzeko. Eta orain etzaitez pikatu, ni errespetuz etorri naiz eta.\nNon ikusten duzu zuk batasuna, edo batasunerako bidea? Partiduak, elkar joka. Hori besterik ez dut ikusten nik. Herri bat zatituta. Eta egunero zatitzenago dena, ezker eskuin joko inperialista horretan murgilduta.\nMenditarra 2012-08-31 14:32\nJarrera maximalista hori ez dut ulertzen, alegia, independentzia lortu bitartean ezin dela ezer egin egingo den guztia Espainia / Frantziako legeriak “baimendua” delako. Atzera begira dezagun apur bat, mesedez.\n1955 inguru, (Hego) Euskal Herria desagertzera zihoan. Euskarak ahal bezala irauten zuen baserritarren edo arrantzaleen ahoan -normalean, erdaraz ez zirelako ondo moldatzen egingo zuten euskaraz gehientsuenek-, toki guztietan frankismoaren “bake” saindua, Caudillo delakoak oporrraldi goxoak ematen zituelarik “marco incomparable”an; hura Donostiara azaldu orduko, fitxatutako “sospechosos habituales” gizajoei -Gerra Zibileko preso ohiak- abisua ematen zieten puxkak prestatu eta Martutenera joan zitezen hamabostaldia pasatzera. Eta, badaezpada ere, Meliton beti zegoen Norteko geltokiko nasan bidaiariei ongietorria emateko, batez ere gazteak baziren eta Parisetik baldin bazetozen. Ordurako, AEBek bedeinkapen guztiak emanak zizkioten erregimenari, eta horrekin batera erbesteko Euzko Jaurlaritzaren azken itxaropena zapuztu egin zen.\nDenok dakigunez, handik gutxira ETA sortu zen, mugimendu klandestino gisa. Baina ez hori bakarrik, Euskal Herriko Iraultza Kulturalak ere eztanda egin zuen -eta gaurko euskal kultura haren errentatik bizi da orain ere neurri handi batean. Arte plastikoetan (Oteiza, Basterretxea…), musikan (Ez Dok Amairu, hau da, Lete, Laboa, Benito…), literaturan (Txillardegi, Aresti…) sekulako loraldia gertatu zen. Lehen bertsolari txapelketak ere antolatu ziren urte haietan -bertsolariek salto egin zuten herri txikietako plazatik Anoetako estadiora, mikrofono batean aurrean aritzera. Euskararen normalizaziorako tresna ezinbestekoa den euskara batuaren oinarriak ere jarri ziren urte haietan, eta ikastolen mugimenduak sekulako abiada hartu zuen.\nNoski, hori guztia Espainiako legeriaren arabera -edo aurka, edo lege estuen zirrikituez baliatuz. Eta ez edozein lege, baizik eta Frankismoaren legea. Bada, pentsa dezagun zer gertatuko zen horrelako dibisa batekin jokatu izan balute: “Independetzia lortu arte -edo Franco hil arte, behintzat- ezin diogu Euskal herria eraikitzeari ekin…”. Bada, euskara eta euskal kultura garatzeko gaurko baldintzak ez dira idealak, ezta gutxiago eman ere, baina ordukoak baino askoz hobeak dira. Ez da gauza bera independentzia lortzea dena egiteko dagoela, eta independentzia lortzea “etxeko lanak” ondo eginda.\nBestalde, eztabaida hau EAEko Eusko Legebiltzarrerako -eta ondorioz, Jaurlaritzarako- hauteskundeek piztu dute. Gonzalok ondo dioenez, erakundeetan parte hartzean ezker abertzaleak jokabide desberdinak izan ditu; bai, baina erakunde autonomiko zein estataletan, udaletan egoteari ez diolako muzin egin, aspaldiko partez. Bada, nik dakidala, udal horiek Espainiako legeria berberak taxutzen ditu.\nAzkenik, jarrera horretan Espainia aldean oso zabaldua dagoen gaitz berbera ikusten dut. Intelektual organiko askoren ahoan -izenak aipatzea ez du merezi- zera entzun dugu frankotan, independetista batek -izan euskalduna, izan katalana, izan galegoa (egon badaude)- Espainiako legeriari eta Konstituzioari uko egiten dionean, legeria horrek babesten dituen eskubide guztiei ere uko egiten diola. Hau da, nire auzokideak ni jipoitu, nire alabak bortxatu eta nire ondasun guztiak arpilatzen baldin baditu, ezin naiz kexatu ere, osotasun pertsonala eta jabetza-eskubideak babesten dituen legeriari uko egin diodalako. Hala ere, handik deduzitzen den ondorioa ez dute inoiz ateratzen, hau da, teorian neuk ere gauza bertzuna egin nezakeela zigortua izan gabe. Espainia modernoaren asmatzaileak (modernoa zentzu kronologikoan bakarrik), euskal foruen ezeustatu zituen “pikaro gaizki heziak” -Txirritak hala esan zion-, Canovas del Castillok hala esan ohi zuen: “Para los amigos, el favor; para los enemigos, la ley”. Ikuspegi horren arabera, legea pribilegioa eta zigorraren artetik ibiliko da beti, eta gauza kenkaria izango da, agintzen duenaren aliritzira ezarri ala bertan behera utzi daitekeena.\nBaina nik neure buruaren osotasun pertsonalerako eskubidea daukat, ez Espainiako -edo Frantziako, edo etorkizuneko Euskal Herri beregain bateko- legeak hala esaten duelako. Lege horrek, gehienez ere, eskubide hori santzionatu egiten du. Gainera, lege bat ez du on edo txar egiten legegileak, legearen edukiak baizik, eta gero nola aplikatzen den. Gaurko Alemanian, kasu, III. Reich-eko garaiko hainbat legek indarrean jarraitzen dute, besteak beste ingurumena zaintzekoak, ekologista omen zen Hitelerrek berak bultzatutakoak.\nEra berean, euskaraz aritzeko eskubidea daukat; euskal hiztunen komunitateak ere erakunde publikoek euren hizkuntza sustatu dezan eskubidea du, baina ez Espainiako legeriak hala esaten duelako. Legeria horrek -hasi Konstituzioarekin eta buka lege autonomikoekin edo udal ordenatzekin- zerbait egitekotan, jendearen eskakizun bati erantzuten dio, hori bai, modu arras mugatu eta baldintzatuan, ondo dakigunez. Legeria horrekin asko egin da, nahiz eta askoz gehiago egin zitekeen borondaterik egon balitz, eta askoz gehiago egin daiteke independentzia iritsi bitartean. Baina hori gertatu aurretik, lasai asko geratzen baldin gara besoak antxumatuta, egiten dugun oro Espainiako legeriak kutsatua dagoelakoan, jai daukagu.\nMenditarra 2012-08-31 14:42\nBarkatu akatsak, interneten arrapaladan idaztean sartzen direnak…\nGonzalo Etxague 2012-08-31 16:16\nAi, zubiko, ez hartu gaizki nire esanak, maitasun eta pazientzia handiz botatzen ditut eta. Egia da batzuetan jarrera paternalista hartzen dudala, baina ez dut asmo txarrez egiten, batzuen heldutasun ezak bultzatuta baizik. Bestalde, indar metaketari buruz diozunari dagokionez, ez nago ados. Lehen Batsasuna, Aralar eta eta Eusko Alkartasuna nor bere bidetik zebilen. Orain hiru horiek elkar hartu dute bakoitzaren militantziaren onespenarekin. Oraindik falta da batzeko. Halere, gaur egun indar abertzeleak bi aldetan batzea eta ez hamaikatan, beti egin den bezala, urrats historikoa da, bide zuzena eta jarraitu beharrekoa. Egia da dantzaldi honetan dantzari itsusiak eta baldarrak ditugula denak, baina pieza hauekin tokatu zaizu fandangoa egitea.\nIrala 2012-08-31 16:32\nzubiko 2012-08-31 17:43\nUfa, Ea eta Aralar. A ze boto pila! Bueno, berdin dio ze botoek ez dute ezertarako balio.\nEz hitz egin bideez, bidea zein den ez dakizunean. Eta bestela, zein da zure estrategia?\nDantzarien kontuarekin berriz, ados nago. Kontuz, nahita zapaltzen dutela oina.\nGonzalo Etxague 2012-08-31 18:15\n“botoek ez dute ezertarako balio”. Hori egia unibertsala al da, zubiko? Zera esan nahi dut: asanblada guai batean nola hartu daitezke erabakiak bozkatu gabe? A, bai, erabateko adostasuna lortu arte eztabaidatuz! Ondo da, gogoratu ideia berehala beharko dugu eta.\nZein den nire estrategia? Baina, zaldiko, zergatik galdetzen duzu gero erantzunak irartzen ez badituzu? Santa pazientzia! Errepikatu dizut pausoz pauso:\n1) Abertzale eta independentista guztiak norabide berean aritzea. Horretarako, adostasunak indartu eta desadostasunak leundu behar dira, asanblada guai batean bezala, baina gizarte osoan. Sektarismoak eta norberaren egia berdaderoak baztertu behar dira erabat.\n2) Behin batuta, independentzia lortzeko estrategia egokia adostea. Herriaren indarra ikusita gerta liteke Espainiak eta Frantziak amore ematea, baina ez dut uste. Beraz, nire ustez, Espainarekiko eta Frantziarekiko konfrontazioa ezinbesteko tresna da, erantzun errepresiboak puskatuko baitu status quoa edo erabat zanpatuko gaituzte, borroka honetan galtzeko arriskua ere badagoelako, borroka guztietan bezala. Fase honetan abstenzioa bultzatu behar da, eta desobedientzia zibila, eta erakunde propioak eraikitzen hasi…\n3) Iritsi da independentzia, baina ezin dizut hori nola gauzatu daitekeen egun hura. Hipotesiak egin daitezke, baina ez da ekuazio matematikoa. Historian zehar independentzia prozesu guztiak desberdinak izan dira, eta are desberdinagoak Indendentzia Egunak. Batzuetan indar okupatzaileek lurraldea uzten dutenean, bestetan okupatzaileek kontrola galtzen dutenean… Hego Amerikako independentzia prozesuak aztertzen badituzu, denetarik ikusiko duzu.\nTira, bukatzeko eskema bat, ea azterketa ondo egiten didazun:\n(ez aldatu faktoreen ordena)\nzubiko 2012-08-31 19:06\nEz dakit egia unibertsalik ba ote dagoen (txuloputa bat zarela ez bada).\nBarkatu: Urriaren 21ean, CAV autonomia españoleko urna guztietan sartuko diren boto guztiek, direla “independentista”, “españolista”, nulo, zuri edo dena delakoek, ez dute ezertarako balioko.\nBotoek, noizbait estrategia baten parte balira, balioko lukete zerbaitetarako, baina momentu honetan espainia legitimatzeko eta beraz, gure zapalkuntza onartzeko besterik ez dute balio.\nHorra zergatik ez dudan bozkatzen.\nEta, berriro diot: estrategia barik ez dago batasunik. Bi hauek barik, independentzia ezinezkoa da. Eta independentzia barik, herri hau pikutara doa.\nGonzalo Etxague 2012-08-31 19:10\nOso ondo, zubiko, argudiorik gabe irainak dira onenak: “Ez dakit egia unibertsalik ba ote dagoen (txuloputa bat zarela ez bada)”. Oso hitz politak zureak. Animo eta segi horrela, segi mozorroak kentzen.\nzubiko 2012-08-31 19:30\n“Egia da batzuetan jarrera paternalista hartzen dudala, baina ez dut asmo txarrez egiten, batzuen heldutasun ezak bultzatuta baizik.” Iraindua sentitzen zara? Gizajoa.\nGonzalo Etxague 2012-08-31 19:45\nZubiko, jendeari txuloputa deitzea iraintzea da. Heldutasunik ez daukala esatea ez da iraintzea, batez ere foro publiko batean argudiorik gabe geratzeagatik norbait txuloputa deitzeko hain heldutasun eskasa edukita. Taberna zulo batean mozkortuta egongo bagina, sikiera! Baina kasurako balio digu gertatutakoak, ea estrategiaz zer edo zer ikasten duzun. Honi akzio-erreakzio estrategia deitzen zaio: nik zirikatzen zaitut larriagoa egin dezazun; Argudioak ematen ditut, oso heldua ez zarela esaten dizut eta horrelakoak, eta zuk, zazka!, txuloputa deitzen didazu zeure onetik aterata. Hori herri alienatuak ikusten du eta zalantzan hasten da, “baina, zubiko, nola esaten duzu halakorik?”, eta herri alienatua pentsatzen hasten da agian zubikok ez daukala arrazoirik eta zubiko oso gaiztoa dela.\nZer iruditzen? Zer edo zer ikasi duzu?\nBaina akzio-errepresio estrategiaren amuari heldu beharrean, zinez poztuko ninduke errespetuz erantzungo bazenu, akzio-errepresio estrategia etsaiarekin erabili behar delako.\niñaki 2012-08-31 23:45\natera beste kalimotxo bat\nGonzalo Etxague 2012-08-31 23:57\nEz, Iñaki, independentzia lortu arte, bukatu dira kalimotxoak, zuritoak eta patxaranak. Izan gaitezen serioak, mesedez! Ekintza politiko estrategia argi daukagunean, txupito bat sagardo, baina pasatu gabe.\nHur 2012-08-31 19:31\nBatzuetan, abstentziorako jarrera nagusitzen zait nire baitan; besteetan, bozkatzekoa. Baina ikusita nola aritzen diren foro honetan bai alde bateko batzuk zein beste aldeko beste batzuk, azkenean igual PPri emango diot boza. Hemen jendeak ez du batasunik nahi, ez du adostasunik nahi; jendeak nahi du bere arrazoia gailentzea, eta kitto. Eta horretarako berdion balio dute irainek, deskalifikazioek, manipulazioek… Ez dago elkarrizketarik foro honetan: galderak egiten dira eta ez da erantzuten; ez zaio hari bati jarraitzen, bakoitzak bere harrikadak botatzen ditu, aurrekoak edozer esan duela ere. Eta hori batasuna aldarrikatzen ari zareten bi aldeetakoek egiten duzue; ez guztiek, noski, baina matraka ematen zabiltzaten guztiak, bai.\nGonzalo Etxague 2012-08-31 19:56\nUlertzen dut esaten duzuna, Hur, baina ez etsi hemengoak irakurrita. Hauteskundeetan bozkatzea edo abstenitzea zilegiak dira biak, eta hemen abstenzioaren alde idatzi duten batzuek asmo onez egin dute, baina beste batzuek ez, hasiera-hasieratik probokatzen hasi baitira. Aurretik nik idatzitakoa jarriko dizut:\nzubiko 2012-08-31 20:31\nAbstentzioa ez da estrategia bat, abstentzioa da estrategia ezaren aurrean askok hartzen dugun jarrera bat.\nEstrategia bat, helburuak eta baliabideak kontuan hartzen dituen ekintza sorta bat da.\nHelburu bezala independentzia, bitarteko bezala herri baten indarra eta honek sor dezakeen boterea, hortik sortzen da estrategia.\nEta estrategia barruan, baliteke noizbait taktika bat izatea bozkatzea. Baina, hasierakora itzulita, estrategia ezaren aurrean, nik neuk ez dut bozkatuko. Zertarako balio du bozkatzeak? Ezertarako. Zertarako balio du abstenitzeak? Ezertarako. Estrategiarik ez badago, ezerk ez du balio ezertarako; are gehiago, estrategiarik gabe, etsaiaren estrategian parte hartzen ari gara zerbait egitekotan, nahiz konturatu (eta nahi) gabe.\nHego-Araba 2012-08-31 22:49\nNoski bozkatuko dudala, nahi dudan herria ez da egun batetik bestera eraikitzen eta bidea egiteko erakundeak kontrolatu behar dira. Ez dut nire botoa bidea eta herri izaera oztopatzen duten alderdiei emango, hori argi daukat.\nIrala 2012-08-31 23:18\nZer moduz kasketa irudikatu hau?: “Ez dut euskaraz gehiagotan egingo,ez du ezertarako balio euskara salbatzeko estrategia argirik ez dagoen bitartean…”. Estrategia bizirik jarraitzea ere bada, eta hori egunez egun, bidez bide egiten da, horretan herri hau libre nahi dugun guztiok elkarrekin ibiliko ahal gara!!!\nObanoseko infanzoia 2012-09-01 02:17\nBaionako sub-perfeta bezala….buruan zeraman kasketa, nik boinetarekin erantzungo dizut: euskalduna naizelako eta beharra dut hitz egitea komunikatzeko bada euskaraz mintzatzen dut. Espainola ez naizelagatik ez dut parte hartzen hauteskunde espainoletan.\nGonzalo Etxague 2012-09-01 10:26\nBaina Espainiako legeriaren barruan eta horren arabera irekitako internet foro honetan parte hartzeko arazorik ez daukazu. Nola azaltzen duzu kontraesana?\nObanoseko infanzoia 2012-09-01 10:56\nBai gonzalo bai, badakit zuren nahia dela nik ez zartzea interneten, lanea ustea, gosez hiltzea ta horrela zuk, etsaiek bezalakoa, arazo bat gutxiago eukiko duzutela, baina ez, ez da horrela izango, erresiztentziarekin bokatu nahi duzue baina…..\nGonzalo Etxague 2012-09-01 11:14\nEz, infanzoi maite hori, ez hasi negarrez eta biktimarena egiten. Hemen argudioak jarri behar dira mahai gainean. Nire asmoa da ea argitzen duzun non dagoen muga, zer onartu daitekeen Espainiako legeriaren barruan eta zer ez. Nik ez daukat arazo etikorik Espainiako legeria erabiltzeko nire helburuak lortzen laguntzen badit, euskara normalizatzea edota independentzia. Zeuk jarri duzu marra, Zeuk diozu Espainiako legeria betez Espainia legitimatzen dela, eta zure muga non dagoen jakin nahi dut. Etika eta estrategia nahasten dituzu. Zure arrazoia etikoa bada, koherentzia falta zaizu. Zure arrazoia estrategikoa bada, argudioak falta zaizkizu. Beraz, ez izan beldurrik eta erantzun.\nObanoseko infanzoia 2012-09-01 11:54\nEz zara konturatzen zu ta ni ez garela gu? Arazoa han dago gonzalo, ez duzula estrategiarik, ez dakizu zer den politika. Ta noski erabiltzen duzun espainako “legaltasuna” horren bitartez ez duzu lortzen espaina ahultzea, gustiz alderantziz. Estrategiarik ez daukazulako eta politikaz ez duzulako gauza haundirik ulertzen. Formateatua zaude, zure arrazonamendua bakarrik espainako arloetan aurkitzen duzulako. Ez zara etsaiaren logikatik at ateratzen, horregatik hain pendiente zaudela beren legaltasunarekin, ez duzulako legaltasunaren propioegandik sinisten. Zure arazoa da herritaz ez duzula sinesten. Espaianako legetik kanpo ez duzu ezer ikusten. Aipatu dizut Autoriate Nazionalakoa, autoritate hori ez du ezer onartuko espainako legerian barruan. Herriaren indarrarekin lortzen da. Ta konturatu zaren bezala ez dut erabili “autoritate hori ez luke….” erabili dut “ez DU ezer onatuko…” Behar bada herri hontan batzuk hasi garela zu urna espainoletara joaten zaren bitartean. Etika, morala etabar zuri uzten dizut, politika beste gauza da.\nGonzalo Etxague 2012-09-01 12:19\nBaina, infazoi hori, berriro hasi zara iraintzen, batere errespeturik gabe hitz egiten. Horrela nola lortuko duzu inor konbentzitzea? Ez dizut etsaia deskribatzeko eskatu, zure argudioak emateko baizik. Azaldu behingoz zein den zure estrategia. Zehazteko:\n>Zer da zure ustez herria?\n>Zer da “Autoritate Nazionalakoa” delakoa? Nork osatzen du? Zein funtzionamendu dauka?\n>Zein dira “Autorite Naziolakoa” delakoaren helburuak.\n>Zein estrategia dauka “Autoritate Nazionalakoa” delakoak helburuak lortzeko?\n>Zein taktika erabiliko du “Autoritate Nazionalakoa” helburak lortzeko?\nOso galdera zuzenak eta argiak dira. Animo, agian ehundaka jarraitzeile lortu duzu hemen. Pentsatzen dut gogoz erantzungo diezula galdereei, foro honetan parte hartzen baduzu, zure ideiak eta proposamenak zabaltzeko izango baita, ezta?\nObanoseko infanzoia 2012-09-01 12:42\nEz gonzalo, asuntoa serioagoa da. Egiten dituzun galderakin demostratu duzu, berriro, politikaz oso gutxi dakizula. Autoritate Nazional bat ez da foru batean aurkitzen, gutxiago aurkezten, errealitatean baizik. Atera, astertu, bilatu ta zihur zerbait aurkituko duzula.\nGonzalo Etxague 2012-09-01 12:46\nZergatik ez? Ez duzu erantzun nahi edo ezin duzu erantzun. Galdera argiak dira. Zeuk aurkeztu duzu “Autoritate Nazionalakoa” delakoa, hemen, zeuk esan duzu besteek ez daukatela estrategiarik, baina zuk bai. Estrategia zein den galdetuta, ordea, hau ez dela leku egokia erantzun duzu.\nObanoseko infanzoia 2012-09-01 13:27\nEztabaida honekin amaiera emateko, nire aldetik, noski, proposamen bat botako dut. Urriaren 21-an urnak espainako ikurrarekin jantzitaz izateak. Gero “bozkatu” baino lehen erreserki nazionala, espainakoa, tinko ta buruarekin altzatuta entzutea. “Herritar” ekintza hori egin baino lehen, “bozkatzea”, arriba españa ohiukatzea. Ta gero bai, “papeleta” urna zorigarri hortan bota. Ta aurpegi txarra jartzen duenari: kanpora eta handik ordu batera itzuli! Dena hori Audiencia Nacionaletik behartuta. Metafora honen bitartez, tamalez, hori izango da urriaren 21-eko “argazkia”.\nGonzalo Etxague 2012-09-01 13:30\nBaina erantzun galderei, mesedez.\nProposamena 2012-09-01 13:44\nNik uste dut bi jarrerak uztartu daitezkeela. Hona hemen proposamen bat: Urriaren 21ean EHNArekin botoa eman. Hartara, ez dugu espainiar moduan botoa ematen, baizik eta espainiar legearen kontra. Bide batez zenbat garen argi eta aktiboki erakutsi, beldurtu daitezela. Eta gainera, euren instituzioak boikoteatzeko posizioan jarri. Bestalde, Udalbiltza berpiztu: instituzio nazional demokratiko bat, herri-boterea eguneroko lanean islatzeko. Eta denok batera, bultza aurrera, dedios, aurrera!!


Ferry - Wikipedia, entziklopedia askea.\n1.1Laster handiko ontziak\nErakutsi/ezkutatu Euskal Herrian azpiatal\n(«Ferri» orritik birbideratua)\nHua hum-ko ferrya\nFerrya edo transbordadorea bidaiariak edo ibilgailu astunak leku batetik bestera eramaten dituzten ontziak dira. Hiri askotan garraio publikorako erabiltzen dira, aintzirak edo ibaiak zeharkatzeko adibidez. Ferryak pasabide modura ere erabil daitezke, merkeagoak direlako zubiak edo tunelak eraikitzea baino. Herrialde askotan, transbordadore edo anezka hitzak erabiltzen dira bidaia laburrak egiten dituzten ontzietarako, eta ferry hitza erabiltzen da bidaia luzeagoak egiten dituzten ontzi handietarako. Euskal Herrian, Bilbotik Portsmouth-era doan ferrya edo Bizkaia Zubiko anezka daukagu.\nFerry-moten sailkapen asko egin daitezke, baina garrantzitsuenak bidaiaren distantzia, ontziaren edukiera eta lastertasunak dira, eta horiek jarraitzen dira hurrengo sailkapenean:\nLaster handiko ontziak[aldatu | aldatu iturburu kodea]\nFast Ferry ere deitua, hauen ezaugarri nagusia abiadura-punta handia izatea da, 25 korapilora heldu daitezkeelako. Kroskobakarrak edo krosko bikoitzak izan daitezke ontzi hauek, haien antzinakoaren arabera. Laster handiko ontzi hauek oso baliagarriak dira Mantxako kanalean, baina gaur egun gero eta gehiago hasi dira erabiltzen katamaranak.\nHidropteroak[aldatu | aldatu iturburu kodea]\nHidropteroen ezaugarri nagusia, 20 korapilora heltzean, haren kroskoa uretatik irten eta lasterra handitzen du. Ontzi mota hauek Kanariar Uharteetan ohiko ziren, baina gaur egun oso gutxi geratzen dira, katamaranak ordezkatzen ari direlako, nahiz eta erregai gehiago behar duten. Abantaila nagusia da bidaiarientzako merkeagoa eta erosoagoa dela.\nRO-PAX[aldatu | aldatu iturburu kodea]\nFerry mota hau Ro-Ro-ren antzeko ohiko ferry handiak dira, eta bidaiariak nahiz zama gurpilduna eramateko ahalmena dute. Iberiar erdiuharteko Ro-Pax garrantzitsuena Valentziatik Aljeriara doan itsasontzia da.\nKatamaranak[aldatu | aldatu iturburu kodea]\nKatamarana bi krosko dituen ontzia da. Eskuarki laster handiko itsasontziak dira. Hori dela eta, Fast Ferry bezala erabiltzen dira gehienbat. Belaontziak nahiz motordun ontziak izan daitezke eta munduan dagoen katamaran enpresarik handiena Stena Line da, Erresuma Batuan operatzen duena. Ontzi hauek 19.638 tona eta 1500 bidaiari eramateko gai dira.\nKable-ontzia[aldatu | aldatu iturburu kodea]\nDistantzia oso laburretan, bidearen bi muturrak lotzen dituen kate edo kable bat erabiltzen duen ferrya da. Eskuarki ibaietan daude, erreakzioko ferryak ur-lasterraren indarra energia-sorburu bezala erabiltzen dutelako. Kasu gehienetan ez dute ez lema, ez motor, ez zubirik.\nBizkaia Zubia[aldatu | aldatu iturburu kodea]\nSakontzeko, irakurri: «Bizkaia Zubia»\nBizkaia zubia Getxoko Areeta auzoa eta Portugalete batzen dituen anezka-zubia da. 1887. eta 1893. urteen artean eraiki zen, ekimen pribatu baten ondorioz. 1893ko uztailaren 28an ireki zen, mota horretako munduko zubien artean lehenengoa. Bizkaia Zubia edo Puente Bizkaia izen ofizialak erabiltzen baditu ere, ohikoak dira beste izen batzuk, "Zubi Esekia" gisa (gaztelaniaz: puente colgante). Egituran esekita dagoen ontzi batek alde batetik besterako bidea egiten du, oinezkoak eta ibilgailuak eramanez. Era horretan, itsasontziek Bilboko itsasadarra zeharkatu dezakete inolako oztoporik gabe. Euskal Herriko Industrializazioaren adibide bat da, Bilboko itsasadarrean dagoen barku trafikoa baimenduz eta, aldi berean, Portugalete eta Getxo batuz. 164 metro luze da eta ontzi esekiak zortzi auto eta hainbat oinezko garraia ditzake. 8 minutuero dabil, urte osoan 05:00 eta 22:00 artean, eta Bilbo Handiko garraio-sistemaren barnean. Goiko aldean oinez igaro ahal izateko bide bat ere badago, 50 metrora kokatua, gaur egun turistentzat irekita dagoena. Funtzionamenduan dagoen mota honetako munduko zubirik zaharrena da.\n2006ko uztailaren 13an UNESCOk Gizadiaren Ondare izendatu zuen. Euskal Herriko eraikin indibidual bakarra da kategoria horretan, eta Espainiako Gizateriaren Ondare diren eraikin guztien artean, Industria Iraultzari lotuta dagoen bakarra.\nAlberto Palacio ingeniari eta arkitektoak hainbat egitasmo garatu zituen Bilboko itsasadarraren bi eremuak batzeko. 1885ean hainbat proposamen egin zituen Palaciok: zubi birakari bat, lurrazpiko tunel bat, altuera handiko zubi bat edo urazpiko trenbide bat. Dena delakoarekin, egitasmoa bera 1887ko azaroaren 5ean onetsi zen Bilbon, 9 orrialde zituen patente eskaera baten bidez.\nZubia eraiki zenetik beste hainbat aldaketa izan ditu, Espainiako Gerra Zibilean izandakoez gain. Hasteko, haren motorrak aldatu dira, sistema ezberdinak erabilita. Gaur egun 12 motorreko sistema bat du, hasierako motore handiaren ordez. Horrek makinaren etxola kentzeko modua eman zuen. Alde batetik bestera doan batela ere aldatu da denborarekin. Hasierako egur, metal eta olanazko ibilgailuaren ordez, aluminio eta material sintetikoz osatutako beste bat dago gaur egun. Gaur egungo ibilgailuak 60 tonako kamioiak jaso ditzake bere gainean.\n1995ean ehun urterako kontzesioa amaitu zen, eta arduradunak aldatu ziren, hamar urterako hasiera batean, beste hogei urterako ondoren. Automobila aldatu zen eta itxaron guneak eraiki ziren bi aldeetan. Bi igogailu eraiki zituzten eta goiko aldea bisitagarri egin zuten, turismoarentzat erakargarriago.\n2011n margoa aldatu zen, lehenago zuen beltzetik, "Somorrostro gorrira", Euskal Herriko hainbat eskultura eta eraikinek duten margoari jarraituz, polemika nabarmenarekin. Azken aldiz 2016an aldatu zen ferryaren kolore eta estetika.\nBilbo-Portsmouth ferrya[aldatu | aldatu iturburu kodea]\nPride of Bilbao ferrya 2003ko uztailean Portsmouth hiriko portuan.\nEuskal Herriko ferry garrantzitsuena Bilbotik Portsmouthera joaten den ferrya da. Ferry honen lehen bidaia 2011ko martxoan izan zen, eta ibilbide hau egiten duen konpainia Brittany Ferries da. Astean bi aldiz egiten da bidea, Roscoff portuan (Bretainia) eskala egiten du, eta 23 eta 30 minutu artean irauten du bidaiak. Ibilbide honetarako erabiltzen den ferryak "Cap Finistère" du izena, 204 metro luze da, eta 2001ean Howaldtswerke-Deutsche Weft AS enpresak eraiki zuen Kielen (Alemania).\nBNF: 11978911c (data)\nOrriaren azken aldaketa: 19 martxoa 2022, 13:47.


Zoom aplikazioa Windows 10erako - Nola deskargatu eta instalatu? - Pc\nZoom Windows 10erako - Nola deskargatu eta instalatu?\nZoom jende askoren lineako topaketa bat egiteko azken aplikazioa eta webgunea da. Oso erabilia izan da, batez ere blokeo garaian. Telefonoa erabiltzeak zure begia narritatzea eta ikusmena ahultzea ekar dezake, beraz, agian, Windows 10erako zoom-a lortzeko metodoaren bila zabiltza.\nLinean egiten ziren bilerak munduan izaten ziren, baina arraroak ziren. COVID-19k asko ikastarazi gintuen, batez ere e-learningari dagokionez. 2020. urtean teknologiak eman zigun oparirik onenetarikoa Interneteko instalazioak izan ziren.\nInterneteko zerbitzuek gure ikasketak eta negozioak neurri handiagoan jarraitzen lagundu ziguten. Baina ezin dugu esan internet soilik arduratzen denik e-learninga ahalbidetzeko. Klaseak, bilerak eta bestelako jarduerak izan genituen tresnek funtsezko eginkizuna izan zuten elkarreragina, ikaskuntza eta salmenta edo erosketa ahalbidetzeko.\nZoom kategoria desberdinetako bileretarako erabiltzen den tresna horietako bat da. Beraz, pentsa dezakezu Windows 10erako Zoom izan behar duzula pantaila handian hainbat bideo dei eta bideo edo audio bilera gozatu ahal izateko.\nIMovie-ren 5 alternatiba onenak\nZooma Windows 10erako - Sarrera\nZoom pertsona askorentzako bilera egiteko aukerarik onena da. Unibertsitateek, ikastetxeek eta unibertsitateek mundu osoan asko erabili dute e-learningera sartzeko zoom topaketak eginez. Ezaugarri asko ditu beste bilera-plataformetan liderra bihurtzen dutenak. Ostalari bat du, hau da, irakasleei, koordinatzaileei edo beste edozein agintariri esker, lineako saio batean ere kontrola har dezakete.\nGrabatzeko aukera ere badauka, eta mutua edo desaktibatzeko aukera bideratzen lagun zaitzake, zure ikasteko erosotasuna doitzeko.\nZoom deskargatu eta instalatzeko urratsak:\nWindows 10erako zooma deskargatzeko urrats erraz batzuk jarraituz egin daitezke, ondorengoak dira:\nLehenengo urratsa ordenagailua irekitzea da eta gero bertan erabiltzen ari zaren edozein web arakatzaile irekitzea da. Orain joan zoom.us .\nHirugarren urratsak deskargatzeko orria dakar. Hona etorriko zara 'deskargatu' moduan idatzitako aukera batekin 'Zoom bezeroentzako bileretarako' atalean. Egin klik gainean.\nHirugarren urratsa egin ondoren, Zoom ekingo zaio ordenagailuan deskargatzeko. Hurrengo urratsa zoom instalatzen hastea da.\nZure ordenagailuan edo ordenagailu eramangarrian Windows 10erako zoom-a lortu ondoren, hurrengo urratsa zoomean berria bazara erregistratzea besterik ez litzateke edo erabiltzaile zaharra bazara saioa has dezakezu.\nEsteka partekatuz edonor gonbidatu dezakezu.\nBilerak grabatzeko gai da.\nIruzkinen kontrolik ez du.\nIruzkin pribatuen aukerek ikasleak edo bertaratutakoen arreta desbideratu dezakete.\nZoom bilera plataforma onena da edozein konferentzia edo topaketa egiteko. Mundu osoa itxita egon zeneko blokeo saioan ikasteko iturri nagusia izan da. Zoom-ek bizitzako arlo guztiekin lotutako erakundeari kalitate handiko audio eta bideo topaketen bidez eskala handiagoetan komunikatzen lagundu zion.\nArtikulua Windows 10erako zoom-a deskargatzeko tutorial errazarekin idatzi da. Beraz, Windows 10-eko Zoom bat ordenagailuan edo ordenagailu eramangarrian edukita, hobeto komunikatu eta birtualki parte hartu ahal izango duzu.\nGoogle Home aplikazioa ordenagailuan\nNola deskargatu Kik Messenger ordenagailurako?\nikusi filmak linean erregistratu gabe\noverwatch-ek plataforma gurutzatua du\nzein webgune ikusi pelikula berriak doan\ndoako film guneak legezkoak dira\nus tv online streaming doan\nkirolik gabeko doako streaming guneak


2018-02-27 - Oarsoaldeko Hitza : Oarsoaldeko Hitza\nDonibanek ezin izan du liderra garaitu\nDonibane Eskubaloiak 13-26 galdu du Basauriren kontra.\nErrenteria-Oreretako LAB sindikatuko kide bat epaituko dute datorren asteazkenean (martxoak 7) Donostiako epaitegian, Enrique Rodriguez Zarzuelo farmaziako nagusiak sindikatu abertzalea "derrigortzeengatik" salatu eta gero.\nDelta hegala eta parapentea, bertatik bertara\nDelta hegala eta parapentearen gaineko jardunaldiak antolatu ditu Txintxarri elkarteak bigarren aldiz. Martxoaren 13, 15 eta 17an egingo ditu, eta bideo emanaldiak, solasaldiak, eta erakusketa antolatu dituzte jardunaldien barruan.\nKlake ikastaroa antolatu dute Gaztañoko lokal berrian\nGaztañoko Sorguneak proposamenak eskaintzen jarraitzen du. Klakea aukeratu dute oraingoan, eta gaur egingo dute tailerraren aurkezpena 19:30ean\nMartxoaren 8ko greba feministaren gaineko mozioa aztertuko du plenoak\nHilabete honi dagokion ohiko plenoa egingo dute gaur Errenteria-Oreretan, 18:30ean hasita. Aztertuko dituzten gaien artean, Martxoaren 8ko grebaren gainean Mugimendu Feministak aurkeztutako mozioa dago.\nBizikleta martxa Martxoak 8ko plantora deitzeko\nHamaika deialdi plazaratu ditu Pasaiako mugimendu feministak datorren asteko lanuztearen bueltan.\nOndartxokoen bazkaria, martxoaren 10ean


Iñaki Olano eta Ainhoa Sanz, irabazle Sanson proban | El Diario Vasco\nTolosa GoierriIñaki Olano eta Ainhoa Sanz, irabazle Sanson proban\nIñaki Olano eta Ainhoa Sanz, irabazle Sanson proban\nIñaki Olano. / A. ETXEBERRIA\nLasterketako errekorrak hautsi zituzten biek, 2:06:20 eta 2:23:01 denborarekin\nA. ETXEBERRIA SEGURA. Martes, 7 mayo 2019, 00:59\nIñaki Olano altzotarrak eta Ainhoa Sanz urretxuarrak lortu zituzten garaipenak Segura-Zerain Mendi Lasterketaren 4. ekitaldian, batak zein besteak lasterketako errekorrak jarriaz gainera. Sanson proba luzean, 25 km eta 1.600 metroko desnibela, Iñaki Olanok 2:06:20 denborarekin lortu zuen garaipena. Bigarren iazko irabazlea sailkatu zen, Julen Larruzea larrabetzuarra, 2:11:13 denbora eginez. Hirugarren Iban Madina berrobitarra iritsi zen helmugara, 2:14:37.\nEmakumeetan Ainhoa Sanzek 2:23:01 denbora eginez lortu zuen garaipena. Bigarren Ainize Jauregi urnietarra sailkatu zen, 2:47:28, eta hirugarren Maialen Gurrutxaga andoaindarra, 2:50:27. Helmugara 88 korrikalari iritsi ziren eta, Sanson proba Goierri Kopa Trailerako puntuagarria denez, Iñaki Olano geratu da lehenengo sailkapenean 192 punturekin. Emakumeetan Barbara Martin doa lehenengo 134 puntu eskuratuta.\nSanson proba motzean, 15 km eta 800 metroko desnibela, gizonezkoetan Iñaki Hormaetxe arrasatearrak lortu zuen garaipena, 1:08:27 denborarekin. Bigarren Oier Larrañaga lazkaotarra sailkatu zen eta Jon Altuna ibarratarra hirugarren.\nEmakumezkoetan Ainize Lasa beasaindarrak lortu zuen garaipena, 1:34:23. Bigarren Olatz Azpitarte elorriotarra sailkatu zen eta hirugarren Olatz Aranburu zeraindarra. Helmuga 76 korrikalarik zapaldu zuten.


Marea Blonda - Urola Kostako Hitza : Urola Kostako Hitza\nZe inbentu-klase dira “festak”? Herri bateko festa nagusiak, esan nahi dut. Nere irudipena da ganadu-ferietatik datozela asko (sanferminak “Iruñeko feriak” ziren berez), eta botereak (politikoak eta erlijiozkoak) bere burua ohoratzeko eta, bide batez, herri obeditzailea hondatzeko, ahultzeko eta pobretzeko eginkizuna dutela festa nagusi hauek.\nUtzi beharrekoak utzi alde batera, beraz, eta jarri beste aldean beste guztiak: festak itomen zaratatsu moduan eta beste era txar askotan bizi —jasaten— dituen jende mordoa kendu, eta nere galdera da: ba al daki inork zer aterako litzatekeen «festa nagusiak bai edo ez» herri-galdeketa bat egin ezkero? Ez dakigu, jakina, ez dagoelako agintaririk hori egiten ausartuko denik, baina nere uste koxkorra da, galdeketan hasi ezkero, aurrenekoan ezetz (nola ba?: “betiko” gauza bat!), baina bigarren edo hirugarrengo galdeketan festa nagusiak kentzea aterako litzatekeela garaile herri asko eta askotan. (Kalte-ordain moduko batzuekin, jakina: gaxteentzako orgia gozojatorrak antolatu beharko lirateke, tabernarientzako berregokitze profesionalak erraztu, agintariei youtuber bihurtzen lagundu beren burua famatzeko, eta abar ez oso luze bat.)\nNik neuk festa nagusiei buruz sentipentsatzen dudan hauxe bera sentipentsatzen nuen hamabost urterekin ere. Gero gauzak sartzen hasi ginen gorputzean, aurrena zurruta eta gero zorrota, eta holaxe jasan genituen festak urte mordoxka batean. Eta nik ez dut uste beste modurik dagoenik, gainera: zurrutik edo/eta zorrotik gabe ez litzateke inola ere festarik “lehertuko”. Bide batez: fedabide guztiek aho batez jakinarazten dute festa “lehertu” egin dela han edo hemen, ez “hasi” bakarrik; lehertzearen kontu edo antzezpen hori hainbestetan errepikatu beharra ez al da izango jende askok, barru-barrutik, utzi egin diolako festak gauza zoragarriak direla sinesteari?\nHerritar maiteok: hemen ditugu festak. Santu eta patroi haundienarenak dira gureak; agintari haundienak izaten dira herrian. Baina nere modukoak oso-oso txiki eta motx sentitzen gara egun hauetan. Ni, seguru asko, nahiko atzeratua, anormala edo izua izango naiz. Nik Marea Urdina sentitzen dut gertuena: Marea Arroxa baino askozaz gertuago. Ni egun hauetan oso bat egina sentitzen naiz aniztasun funtzionala dutenekin eta behar bereziak dituztenekin. Oso antzekoa, oso holakoa. Baina ez naiz bakarra, eta badakit asko garela.\nNere lagun batek esaten zuen herriko festetako gauza ederrena gaurko eguna dela, Baserritarren Eguna eta, bereziki, ganadu-erakusketa. Behien patxadari begira egotea; blonda arrazako behi horizta guri horien ondoan egon, eta haien atze mardulak, adar dotoreak, errape ikusgarriak, garbitasun eta dotorezia tuneatua mirestea. Debalde eta ostiyena jotzen ibili gabe, gainera.\nXenpelarrena da bide bakarra, bere bertso ezagunenean adierazia: “debalde festa preparatzen det, gogua dedan orduan”. Aurrekonturik, preziorik eta programarik gabeko festa… eta bizitza.\nBien bitartean, Marea Blondan gaude gaur.


“Sindrome de Angelman” Elkarteak martxan jarri duen kanpaina Oñatin ere garatzen ari da. — Oñatiko udala\n“Sindrome de Angelman” Elkarteak martxan jarri duen kanpaina Oñatin ere garatzen ari da.\nSakeleko telefono zaharrak jasotzen ari dira. Helburua, gaitzaren inguruko ikerketarako dirua batzea da.\nASA elkarteak martxan jarri berri duen kanpaina, erabilitako mugikor eta tabletak biltzean datza. Funtzionatu edo ez, sakelekoak eta tabletak jasotzen dituzte, telefoniako konpainiei saltzeko asmoz. Horrela, elkarterako dirua eskuratuko dute gaitzaren inguruko ikerketa sustatu ahal izateko.\n“Sindrome de Angelman” deritzona, gaixotasun neurogenetikoa da, bereizgarri kliniko oso definituekin dagoena eta 15 kromosomari lotuta dagoena. Ezaugarriak, besteak beste, honakoak dira: atzerapen mental gogorra, hizketa eza, ataxia eta itxura pozgarria izatea. Mikrozefalia eta konbultsioak ere ohikoak dira.\nGaur egun, Estatu Batuetan “Sindrome de Angelman” gaitzaren sendabidea aurkitzeko frogak egiten ari dira farmako batzuekin. Froga hauen lehen emaitzak aurten bertan izatea espero da, horrek, familien itxaropena sortu duelarik. Baina ikerketa lanekin jarraitzeko dirua behar da eta horretan hasi da “Sindrome de Angelman” elkarte hau.\nOñatin, udalaren lankidetzarekin, sakeleko telefono zaharrak uzteko kutxak jarri dira hiru eraikin publikotan: Kultur Etxean, Kiroldegian eta Gaztelekuan. Baina ekimenak arrakasta izan dezan, herritarrei, kanpaina honetan modu aktiboan parte-hartzera deitzen zaie.